Avviż Legali Importanti

|

52009PC0429

Proposta għal regolament tal-Kunsill li jtemm ir-reviżjoni parzjali interim tal-miżuri tal-antidumping imposti permezz tar-Regolament (KE) Nru 1487/2005 dwar importazzjonijiet ta' ċerti tessuti lesti magħmulin minn filamenti tal- polyester li joriġinaw fir-Repubblika Popolari taċ-Ċina  /* KUMM/2009/0429 finali */

	[pic] | KUMMISSJONI TAL-KOMUNITAJIET EWROPEJ |Brussel 19.8.2009KUMM(2009) 429 finaliProposta għalREGOLAMENT TAL-KUNSILLli jtemm ir-reviżjoni parzjali interim tal-miżuri tal-antidumping imposti permezz tar-Regolament (KE) Nru 1487/2005 dwar importazzjonijiet ta' ċerti tessuti lesti magħmulin minn filamenti tal- polyester li joriġinaw fir-Repubblika Popolari taċ-ĊinaMEMORANDUM TA’ SPJEGAZZJONI1. Il-kuntest tal-proposta |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar permezz rar-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fil-proċediment dwar l-importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina. |Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet skont ir-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 1487/2005 tat-12 ta' Settembru 2005 li jimponi dazju anti-dumping definittiv u li jiġbor b'mod definittiv id-dazju provviżorju impost fuq importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina (RPĊ), kif emendata l-aħħar permezz tar-Regolament tal-Kunsill (KE) Nru 1087/2007 tat-18 ta' Settembru 2007. |Il-konsistenza ma’ politiki u miri oħra tal-Unjoni Mhux applikabbli. |2. Il-konsultazzjoni mal-partijiet interessati u l-istima tal-impatt |Il-konsultazzjoni mal-partijiet interessati |Il-partijiet interessati kkonċernati fil-proċediment kellhom il-possibilità li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Il-ġbir u l-użu tal-għarfien espert |Ma kien hemm l-ebda ħtieġa ta’ għarfien espert estern. |L-istima tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima ġenerali tal-impatt iżda fih lista eżawrjenti ta’ kundizzjonijiet li jridu jiġu vvalutati. |3. L-elementi ġuridiċi tal-proposta |L-azzjoni proposta fil-qosor Fis-26 ta' Ġunju 2008, il-Kummissjoni nediet investigazzjoni ta' reviżjoni parzjali interim limitata għall-ambitu tal-prodott tal-miżuri tal-antidumping applikabbli għal importazzjonijiet ta' ċerti tessuti lesti magħmulin minn filamenti tal-polyester li joriġinaw fir-RPĊ. L-applikant iddikjara li t-tip tal-prodott hekk imsejjaħ "Tape grade" għandu jiġi eskluż mill-ambitu tal-miżuri għar-raġunijiet li dan il-prodott għandu karatteristiċi u użu finali differenti mit-tipi l-oħra ta' prodott li jinsabu taħt miżuri. L-investigazzjoni żvelat li minkejja ċerti differenzi, it-Tape grade u tipi oħra ta' prodott li jinsabu taħt miżuri kellhom inkomuni l-istess karatteristiċi fiżiċi, tekniċi u kimiċi bażiċi. Barra minn hekk, ma setax jintwera li t-Tape grade kellu użu possibbli uniku u li t-Tape grade u tipi oħra ta' prodott li jinsabu taħt miżuri ma kinux interkambjabbli. Għalhekk, qed jiġi konkluż li r-reviżjoni parzjali interim tal-miżuri tal-antidumping applikabbli għall-importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina għandha tintemm bla ma jiġu emendati l-miżuri tal-antidumping fis-seħħ. Għalhekk qiegħed jiġi propost li l-Kunsill jadotta l-proposta mehmuża għal Regolament li jtemm ir-reviżjoni parzjali interim, li għandu jkun ippubblikat f'Il-Ġurnal Uffiċjali. |Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju ta' sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta' proporzjonalità Il-proposta hija skont il-prinċipju tal-proporzjonalità għar-raġuni li ġejja: |Il-forma ta’ azzjoni hi deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u jkun proporzjonat mal-għan tal-proposta ma tapplikax. |Għażla tal-istrumenti |L-istrument li qed jiġi propost: Regolament. |Mezzi oħrajn ma jkunux adegwati minħabba li r-Regolament bażiku ma jipprevedix alternattivi oħra. |4. L-implikazzjoni baġitarja |Il-proposta ma għandha l-ebda implikazzjoni fuq il-baġit Komunitarju. |Proposta għalREGOLAMENT TAL-KUNSILLli jtemm ir-reviżjoni parzjali interim tal-miżuri tal-antidumping imposti permezz tar-Regolament (KE) Nru 1487/2005 dwar importazzjonijiet ta' ċerti tessuti lesti magħmulin minn filamenti tal- polyester li joriġinaw fir-Repubblika Popolari taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b’ mod partikolari l-Artikolu 11(3) tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:1. IL-MIŻURI FIS-SEĦĦ(1) Permezz tar-Regolament (KE) Nru 1487/2005[2] ('ir-Regolament oriġinali'), il-Kunsill impona dazju definittiv tal-antidumping fuq importazzjonijiet ta' ċerti tessuti lesti magħmulin minn filamenti tal-polyester ('TFP' jew 'il-prodott ikkonċernat') li joriġinaw fir-Repubblika Popolari taċ-Ċina ('RPĊ' jew 'il-pajjiż ikkonċernat'). Il-perjodu tal-investigazzjoni użat fl-investigazzjoni li wasslet għar-Regolament imsemmi qabel ('l-investigazzjoni oriġinali') kien il-perjodu mill-1 ta' April 2003 sal-31 ta' Marzu 2004 ('il-PI oriġinali').(2) Wara investigazzjoni mill-ġdid ta' kontra l-assorbiment, dawn il-miżuri ġew emendati permezz tar-Regolament tal-Kunsill (KE) Nru 1087/2007[3]. Ir-rati ta' dazju li bħalissa huma fis-seħħ jifirxu minn 14,1 % għal 74,8 %.2. IL-PROĊEDURA4.1. It-talba għal reviżjoni(3) Fl-1 ta' April 2008, il-Kummissjoni rċeviet talba skont l-Artikolu 11(3) tar-Regolament bażiku biex tniedi reviżjoni parzjali interim biex tinvestiga jekk ċerti tipi ta' prodotti kinux jaqgħu fl-ambitu tal-miżuri attwali tal-antidumping.(4) It-talba tressqet minn Hüpeden GmbH & Co. KG ('l-applikant'), importatur li jinsab il-Ġermanja.(5) L-applikant allega li l-prodott li jimporta jintuża biss biex jipproduċi tejp speċjali li jwaħħal għall-iżolazzjoni ta' kejbils li jinsabu ġewwa l-unità tal-wajers tal-elettriku tal-magni, fil-biċċa l-kbira magni ta' karozzi (minn issa 'l quddiem 'Tape grade'), u li l-karatteristiċi tekniċi u kimiċi ta' dan it-Tape grade huma differenti minn dawk tal-prodott ikkonċernat kif definit fl-investigazzjoni oriġinali. B'mod partikolari, it-tensjoni li jiflaħ it-Tape grade kif ukoll il-kulur tiegħu jidhru li huma differenti. L-applikant allega li t-Tape grade għandu għalhekk jitqies bħala li jaqa' lil hinn mill-ambitu tal-investigazzjoni oriġinali u b'hekk ma għandux ikun soġġett għall-miżuri msemmija hawn fuq.4.2. It-tnedija(6) Wara li ddeterminat, wara li kkonsultat il-Kumitat Konsultattiv, li hemm biżżejjed provi li jiġġustifikaw it-tnedija ta’ reviżjoni parzjali interim , il-Kummissjoni ħabbret permezz ta' avviż ippubblikat fis-26 ta' Ġunju 2008 f' Il-Ġurnal Uffiċjali tal-Unjoni Ewropea [4], it-tnedija ta’ reviżjoni parzjali interim skont l-Artikolu 11(3) tar-Regolament bażiku, limitata għall-investigazzjoni tal-ambitu tal-prodott. B'mod partikolari, ir-reviżjoni kellha tiddetermina jewkk it-Tape grade kienx jagħmel parti mill-prodott ikkonċernat jew le kif definit fl-investigazzjoni oriġinali.4.3. L-investigazzjoni ta’ reviżjoni(7) Il-Kummissjoni avżat uffiċjalment lill-awtoritajiet tar-RPĊ, u l-partijiet l-oħra kollha magħrufa li huma kkonċernati, jiġifieri produtturi esportaturi fil-pajjiż ikkonċernat, produtturi kif ukoll utenti u importaturi fil-Komunità, dwar it-tnedija tal-investigazzjoni tar-reviżjoni parzjali interim . Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu ta’ żmien stabbilit fl-avviż ta’ tnedija. Il-partijiet interessati kollha, li talbu dan u li wrew li kien hemm raġunijiet partikolari li għalihom għandhom jinstemgħu, ingħataw seduta.(8) Il-Kummissjoni bagħtet kwestjonarji lill-partijiet kollha magħrufa li huma kkonċernati, u lill-partijiet l-oħra kollha li introduċew ruħhom fiż-żmien stipulat fl-avviż ta’ tnedija.(9) Fid-dawl tal-ambitu tar-reviżjoni, ma ġie stabbilit l-ebda perjodu ta' investigazzjoni għall-għan ta' din ir-reviżjoni. L-informazzjoni li waslet fit-tweġibiet tal-kwestjonarju kopriet il-perjodu mill-1 ta' Lulju 2007 sat-30 ta' Ġunju 2008 ('il-perjodu kkunsidrat'). Għall-perjodu kkunsidrat, intalbet informazzjoni dwar volum u valur ta' bejgħ/xiri, volum u kapaċità ta' produzzjoni għat-Tape grade u t-tipi ta' TFP kollha. Barra minn hekk, il-partijiet ikkonċernati ntalbu jikkummentaw dwar kwalunkwe differenza jew similarità bejn it-Tape grade u tipi oħra ta' TFP fir-rigward tal-proċess ta’ produzzjoni tagħhom, il-karatteristiċi tekniċi, l-użu finali, interkambjabilità, eċċ.(10) Waslu lura tweġibiet għall-kwestjonarji mill-applikant, produttur esportatur Ċiniż wieħed tat-Tape grade, produttur tal-Komunità tat-Tape grade, żewġ produtturi tal-Komunità ta' tipi oħra ta' TFP u utent wieħed tat-Tape grade.(11) Il-Kummissjoni fittxet u vverifikat it-tagħrif kollu meqjus neċessarju għall-għan ta’ valutazzjoni dwar jekk kienx hemm ħtieġa għal emenda tal-ambitu tal-miżuri tal-antidumping eżistenti u wettqet żjarat ta' verifika fuq il-post fl-istabbilimenti tal-kumpaniji li ġejjin:-  Hüpeden GmbH & Co. KG, Hamburg, il-Ġermanja,-  TFE Textil, Nüziders, l-Awstrija,-  Wujiang Glacier Fabrics, Wujiang, ir-Repubblika Popolari taċ-Ċina.(12) Il-partijiet kollha ġew informati bil-fatti essenzjali u l-kunsiderazzjonijiet li bihom waslu għall-konklużjoni tal-investigazzjoni attwali ta' reviżjoni ('l-iżvelar finali'). Ingħataw ukoll perjodu li fih setgħu jagħmlu rappreżentazzjonijiet wara dan l-iżvelar.(13) Il-kummenti orali u dawk bil-miktub imressqa mill-partijiet ġew ikkunsidrati kif xieraq u twieġbu fil-premessi li ġejjin.3. IL-PRODOTT IKKONĊERNAT(14) Il-prodott ikkonċernat huwa, kif definit fir-Regolament oriġinali, tessuti minsuġa minn ħajt sintetiku mibrum li fihom piż ta’ 85 % jew aktar ta’ ħajt ta’ polyester tessili u/jew ta’ ħajt ta’ polyester mhux tessili, miżbugħa (inklużi miżbugħa abjad) jew stampati li joriġinaw mir-Repubblika Popolari taċ-Ċina, li bħalissa jaqgħu taħt il-kodiċi NM attwalment klassifikabbli fil-kodiċi NM ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10, u ex 5407 69 90.4. IS-SEJBIET TAL-INVESTIGAZZJONI(15) L-ewwel ġie investigat li t-Tape grade jaqa' fl-ambitu tal-miżuri imposti fuq ċerti tessuti lesti magħmulin minn filamenti tal-polyester li joriġinaw fir-RPĊ kif deskritt fir-Regolament oriġinali. Imbagħad ġie investigat jekk l-ambitu tal-prodott setax jiġi emendat għar-raġuni li t-Tape grade u tipi oħra tat-TFP ma jiffurmawx prodott uniku.4.4. L-ambitu tal-investigazzjoni oriġinali(16) Qed jitfakkar li t-TFP jiġu prodotti billi l-ħajt tal-polyester jintiseġ f'tessut u billi tiġi applikata rfinitura lil dan it-tessut. Il-ħajt jista' jinżebagħ minn qabel jew le. L-irfinitura ġeneralment tikkonsisti f'li jiġu stampati jew jinżebgħu t-tessuti iżda tista' tiġi applikata rfinitura ulterjuri biex tipproduċi effett bellusi jew biex tagħmel it-tessut, pereżempju, wieħed li ma jgħaddix l-ilma minnu.(17) Fil-premessa (8) tar-Regolament oriġinali jissemma li għandha ssir distinzjoni bejn il-prodott ikkonċernat u tessuti ta' filamenti minsuġa tal-polyester ta' ħjut ta' lwien differenti, li għalihom il-ħjut miżbugħa minn qabel jintisġu fi drapp, u d-disinn jinħoloq billi jintiseġ l-ornament. Dawn it-tessuti jaqgħu taħt il-kodiċi tan-NM 5407 53 00 u 5407 61 50 u huma esklużi mill-ambitu tal-prodott u għalhekk mill-miżuri tal-antidumping fis-seħħ.(18) L-applikant allega fit-talba tiegħu għal reviżjoni li t-Tape grade ma jaqax fl-ambitu tal-prodott ikkonċernat kif definit fir-Regolament oriġinali għaliex huwa magħmul minn ħjut miżbugħa minn qabel u għalhekk jikkorrispondi għall-prodott deskritt fil-premessa (17) hawn fuq. L-applikant spjega wkoll li huwa kien konsistentement jiddikjara l-importazzjonijiet tiegħu tat-tape grade li joriġina fir-RPĊ taħt il-kodiċi NM 5407 53 00, anke qabel ma saret l-impożizzjoni tal-miżuri tal-antidumping fl-2005. F'dak li għandu x'jaqsam ma' din id-dikjarazzjoni, għandu jiġi nnutat li Regolament tal-antidumping bħal dan mhuwiex l-istrument legali adattat biex jiddeċiedi taħt liema kodiċi kellhom jiġu kklasifikati kunsinji partikolari bil-baħar. Din hija primarjament kwistjoni għall-awtoritajiet nazzjonali, u jekk hemm bżonn billi jużaw informazzjoni li torbot ta' tariffi u/jew bl-għajnuna ta' talba għal sentenza preliminari mill-Qorti tal-Ġustizzja tal-Komunitajiet Ewropej. Minkejja dan, jekk l-ebda wieħed mill-prodotti importati mill-applikant ma jista' jiġi kopert mid-dazju tal-antidumping impost mir-Regolament oriġinali, din ir-reviżjoni tidher li ma għandha l-ebda sens prattiku. L-investigazzjoni żvelat f'dan ir-rigward li t-Tape grade huwa magħmul minn ħjut li nżebgħu minn qabel iżda li dawn il-ħjut mhumiex ta' lewn differenti u li ma jinħoloq l-ebda disinn meta jintisġu dawn il-ħjut. Għalhekk, għall-iskop ta' din l-investigazzjoni qed jitqies li t-Tape grade huwa distingwibbli mill-prodott deskritt fil-premessa (17) hawn fuq.(19) Wara l-iżvelar finali, l-applikant iddikjara li t-Tape grade għandu jitqies bħala li huwa magħmul minn ħjut ta' lwien differenti, minħabba li l-karbonju li ma jiddewwibx b'mod uniformi fil-ħjut tal-polyester, joħloq tonalitajiet tal-lewn iswed fil-ħjut. L-applikant iġġustifika din id-dikjarazzjoni permezz ta' referenza għas-subtitolu tat-Taqsima XI tal-Parti tnejn fl-Anness I tar-Regolament tal-Kunsill (KE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana[5], li fih id-definizzjoni ta' tessut minsuġ ta' ħajt ta' lwien differenti tinkludi tessut minsuġ magħmul minn ħjut ta' tonalitajiet differenti tal-istess lewn u permezz ta' referenza għall-opinjonijiet ta' esperti indipendenti.(20) Bi tweġiba għal din id-dikjarazzjoni, qed jitfakkar li dan ir-Regolament ma għandux l-għan li jiddefinixxi taħt liema kodiċi NM għandhom jiġu ddikjarati l-importazzjonijiet tat-Tape grade. Għalhekk din id-dikjarazzjoni tqieset irrilevanti għall-iskopijiet ta' din l-investigazzjoni minħabba li kif issemma hawn fuq li mistoqsijiet dwar il-klassifiki doganali huma primarjament għall-awtoritajiet nazzjonali kompetenti.(21) Fit-talba tiegħu għal reviżjoni, l-applikant iddikjara wkoll li fl-istadju ta' tnedija u fl-istadju provviżorju, l-investigazzjoni oriġinali ffukat fuq TFP għal applikazzjonijiet ta' lbies biss, u li dawn it-tipi ta' tessuti biss kellhom suppost jiġu inklużi fid-definizzjoni tal-prodott ikkonċernat u mmirati mill-miżuri tal-antidumping. L-applikant sostna wkoll li l-ambitu tal-prodott tal-investigazzjoni oriġinali twessa' biss fir-Regolament oriġinali li impona miżuri definittivi tal-antidumping biex ikopru t-tipi kollha ta' użu. Huwa sostna wkoll li t-Tape grade jintuża għal applikazzjoni speċifika ħafna mill-industrija tal-karozzi u għalhekk ma għandux jitqies bħala li jagħmel parti mill-prodott ikkonċernat.(22) Fir-rigward ta' din id-dikjarazzjoni, qed jiġi nnutat li l-avviż ta' tnedija tal-investigazzjoni oriġinali[6] għamel referenza għal TFP 'normalment użati għal applikazzjonijiet ta' lbies' u mhux għal TFP esklussivament użati għal applikazzjonijiet ta' lbies. Dan ifisser li ma kien hemm l-ebda espansjoni tal-prodott ikkonċernat bejn it-tnedija u l-impożizzjoni tal-miżuri definittivi, kif allegat mill-applikant. Barra dan, apparti minn kjarifika dwar l-ambitu tal-prodott fir-rigward tal-inklużjoni tat-TFP "miżbugħin abjad", ma hemm l-ebda differenza oħra bejn il-prodott ikkonċernat kif definit fir-Regolament (KE) Nru 426/2005[7] ('ir-Regolament provviżorju') u r-Regolament definittiv tal-investigazzjoni oriġinali (jiġifieri r-Regolament oriġinali). Fiż-żewġ Regolamenti la l-parti operattiva (l-Artikolu 1 il-paragrafu 1) u lanqas it-test (il-premessi) fir-rigward tad-definizzjoni tal-prodott ikkonċernat ma jeskludu mid-dazju TFP impurtati għal użu finali speċifiku. Fir-Regolament provviżorju, speċjalment fil-premessa (11), l-ewwel sentenza, il-prodott ikkonċernat huwa deskritt mil-lat ta' karatteristiċi fiżiċi tiegħu. Għal darb'oħra, huwa sempliċiment iddikjarat li TFP huma "normalment" użati għal applikazzjonijiet ta' lbies, mingħajr ma din hija fl-ebda mod kundizzjoni li huma jiġu koperti mill-investigazzjoni u/jew mid-dazju (provviżorju). Aktar tard, fid-dawl tal-applikazzjonijiet numerużi possibbli li ġew skoperti fl-andament tal-investigazzjoni oriġinali, bħalma huma għamara jew tiżjin tad-dar, tfakkar b'mod espliċitu, fil-premessa (6) tar-Regolament oriġinali, li t-TFP kollha kienu koperti mid-definizzjoni tal-prodott, irrispettivament mill-użu finali. Għalhekk, it-Tape grade u t-TFP l-oħra kollha, inklużi t-TFP għal applikazzjonijiet tal-karozzi, ġew inklużi fid-definizzjoni tal-prodott ikkonċernat fl-investigazzjoni oriġinali.(23) L-applikant iddikjara wkoll, fuq l-istess fil ta' argumenti użat hawn fuq, li ma setax jeżerċita kif suppost id-dritt tiegħu ta' difiża fl-investigazzjoni oriġinali minħabba li l-ambitu tal-prodott ikkonċernat tkabbar bejn l-istadju provviżorju u dak definittiv filwaqt li ma ntbagħtet l-ebda informazzjoni speċifika dwar din il-bidla lill-partijiet possibbilment interessati. L-applikant iddikjara li din kienet ir-raġuni għaliex la l-applikant u lanqas il-fornitur Ċiniż tiegħu ma kkooperaw fl-investigazzjoni oriġinali.(24) Qed jitfakkar li, kif imsemmi fil-premessa (22), id-definizzjoni tal-prodott ma twessgħetx matul l-investigazzjoni oriġinali, minħabba li użi oħra possibbli apparti l-ilbies kienu diġà tqiesu mill-istadju tat-tnedija. Barra minn dan, l-applikant huwa importatur kummerċjali esperjenzat li kkoopera f'investigazzjonijiet oħra tal-antidumping u għalhekk jaf tajjeb il-proċeduri u s-sorsi ta' informazzjoni (bħalma huwa Il-Ġurnal Uffiċjali) fir-rigward tal-investigazzjonijiet. F'dan il-kuntest, huwa importanti wkoll li jiġi nnutat li, kif muri fil-premessi (9) u (10) tar-Regolament oriġinali, wara l-pubblikazzjoni tar-Regolament provviżorju, kien hemm bosta partijiet interessati li ressqu talbiet kontra l-impożizzjoni tal-miżuri fuq it-TFP għal applikazzjonijiet mhux ta' lbies (pereżempju għamara, tiżjin għad-djar, umbrelel). Dan juri li partijiet interessati fehmu li l-investigazzjoni qatt ma kienet ristretta għal TFP użati għal applikazzjonijiet ta' lbies. Fid-dawl ta' dan ta' hawn fuq, din it-talba kellha tiġi rifjutata.(25) Wara l-iżvelar finali, l-applikant iddikjara b'mod ulterjuri li huwa kien ippreżenta kummenti fl-andament tal-investigazzjoni oriġinali u li b'mod parallel huwa ddiskuta b'mod attiv il-każ ma' għadd ta' assoċjazzjonijiet tat-tessuti involuti fl-investigazzjoni. Skont l-applikant, fl-ebda mument ma kien hemm xi indikazzjoni mill-Kummissjoni li t-tessut tat-Tape grade jista' jaqa' fl-ambitu tal-investigazzjoni jew il-miżuri.(26) L-ewwel qed jiġi nnutat li, jidher ċar li l-applikant kien kompletament konxju mill-eżistenza tal-investigazzjoni oriġinali. Barra dan, kif spjegat hawn fuq, dik l-investigazzjoni ma koprietx it-TFP mill-bidu nett. Ukoll, l-applikant ma ressaq l-ebda evidenza li l-Kummissjoni xi darba eskludiet it-Tape grade mill-ambitu tal-investigazzjoni oriġinali jew li qatt kien hemm parti li ssuġġeritilha li tagħmel dan. Fil-fatt, il-kummenti mressqa mill-applikant matul l-investigazzjoni oriġinali kienu jikkonċernaw aspetti ta' interess ġenerali tal-Komunità tal-proċediment u l-kwistjonijiet relatati mal-inklużjoni possibbli ta' tessuti bbliċjati jew mhux ibbliċjati fl-ambitu tal-miżuri tal-antidumping. Jista' jkun li l-applikant ma kkunsidrax lilu nnifsu bħala kkonċernat mill-investigazzjoni oriġinali fir-rigward tal-importazzjonijiet tat-Tape grade. Jekk dan kien tassew il-każ, jidher li dan kien minħabba li l-applikant kien qed jiddikjara l-importazzjonijiet tiegħu ta' Tape grade taħt il-kodiċi NM 5407 53 00, kodiċi li ma kenitx fil-mira tal-investigazzjoni oriġinali. Minkejja dan, l-ambitu ta' investigazzjoni mhuwiex limitat mill-fatt li operatur wieħed jista' jkollu l-oġġetti dikjarati li jaqgħu fl-ambitu ta' kodiċi tan-NM żbaljata. Fuq din il-bażi t-talba tal-applikant kellha tiġi rrifjutata.(27) Fid-dawl ta' dawn il-fatti, qed jiġi konfermat li l-importazzjonijiet ta' Tape grade li joriġinaw fir-RPĊ jaqgħu fiil-limitu tal-miżuri deskritti fir-Regolament oriġinali.4.5. It-tqabbil bejn it-Tape grade u tipi oħra ta' TFP(28) Biex jiġi investigat jekk it-Tape grade u t-tipi l-oħra tat-TFP jiffurmaw prodott uniku, it-Tape grade u tipi oħra ta' TFP tqabblu mil-lat tal-karatteristiċi fiżiċi, tekniċi u/jew kiniki bażiċi. Ġew investigati wkoll kriterji oħra bħalma huma proċess tal-produzzjoni, prezzijiet, użi finali u interkambjabilità.4.5.1. Il-karatteristiċi fiżiċi u tekniċi tat-Tape grade(29) L-investigazzjoni wriet li l-ħjut mibrum użati biex jipprepara l-ħjut qabel jintiseġ it-Tape grade fihom proporzjon żgħir ta' karbonju (taħt it-3 %). Biex jiġu prodotti dawn il-ħjut, frammenti li fihom il-karbonju jiddewbu ma' frammenti ta' polyester pur, u d-dewba tiġi sfurzata minn ġo toqob żgħar biex tipproduċi filamenti suwed. Dawk il-filamenti mbagħad jinbarmu f'ħajt iswed.(30) Iż-żieda tal-karbonju fil-materja prima tagħti lit-Tape grade lewn iswed li jirreżisti bosta trattamenti li jtellfu l-lewn, kemm jekk ikunu kimiċi (ħasil fis-sapun jew tgħaddis f'banju b'solvent) kif ukoll jekk ikunu mekkaniċi (togħrik niexef jew imxarrab). L-użu ta' din il-materja prima wkoll tnaqqas it-tensjoni li jiflaħ għaliha t-tessut tat-Tape grade meta mqabbel ma' tipi oħra ta' TFP magħmula mill-istess għadd ta' ħajt.(31) L-applikant iddikjara li t-Tape grade jista' jingħaraf b'mod ulterjuri minn tipi oħra tat-TFP minħabba li billi għandu reżistenza minima iżgħar għal tensjoni din jippermetti li jista' jinqata' bl-idejn. Din il-proprjetà tat-Tape grade hija rekwiżit speċifiku mill-industrija tal-karozzi biex il-ħaddiema jkunu jistgħu jaqtgħu malajr it-tejp li jwaħħal meta jkunu qed jippreparaw il-kejbils iżolati.(32) Minkejja dan, produttur tal-Komunità tat-Tape grade bħalissa qed jipproduċi tip ieħor ta' Tape grade, ukoll użat mill-industrija tal-karozzi, li ma jistax jinqata' bl-idejn. Dan it-tessut huwa wkoll magħmul minn ħjut miżjuda bil-karbonju iżda l-proporzjon ta' karbonju fil-ħajt huwa inqas minn dak tat-tape grade manifatturat mill-produttur esportatur Ċiniż u impurtat mill-applikant. L-attività tal-produzzjoni u l-ispeċifikazzjonijiet tal-prodott mibjugħ mill-produttur tal-Komunità ġew osservati waqt iż-żjara ta' verifika mill-Kummissjoni. Instab ukoll li tipi oħra ta' TFP jistgħu wkoll jinqatgħu bl-idejn jekk l-għadd ta' ħajt fit-tessut ikun baxx. Għalhekk din il-proprjetà ma tistax titqies bħala karatteristika ġenwina tat-tape grade meta mqabbel ma' tipi oħra ta' TFP jew karatteristika li għandha tippermetti li t-Tape grade jiġi eskluż mid-definizzjoni tal-prodott ikkonċernat. L-istess japplika għat-tqabbil li sar dwar is-saħħa ta' tensjoni li jiflaħ għaliha t-tessut.(33) Wara l-iżvelar finali l-applikant insista li t-Tape grade għandu reżistenza għat-tensjoni li tista' titkejjel u li hija iktar baxxa mit-TFP, minħabba li r-reżistenza għat-tensjoni tat-tape grade hija 20 % inqas mir-reżistenza għat-tensjoni tat-TFP bl-istess għadd ta' ħajt. Huwa rrikonoxxa li t-TFP b'ammont ċkejken ta' ħajt jista' jinqata' bl-idejn, iżda li ma jkunx aktar adattat għal kisi bil-kolla minħabba li l-kolla xxarrab u tibqa' ħierġa minn ġot-tessut minħabba d-densità iċken.(34) Fir-rigward ta' din id-dikjarazzjoni, qed jiġi nnutat li l-ebda parti interessata ma setgħet tidentifika limitu massimu li huwa ċar u oġġettiv f'dak li għandu x'jaqsam mat-tensjoni li jiflaħ għaliha t-Tape grade li jiddistingwih minn tipi oħra ta' TFP bl-istess għadd ta' ħajt. Barra dan, l-investigazzjoni sabet li t-Tape grade li kapaċi jiflaħ iktar għat-tensjoni jista' jiġi prodott skont l-ispeċifikazzjonijiet mitluba mill-konsumaturi ta' dan il-prodott. Fl-aħħarnett, l-applikant ma ta l-ebda limitu massimu assolut għat-tensjoni li jiflaħ għaliha t-tessut u għad-densità li fiha l-kolla xxarrab u tibqa' ħierġa mit-tessut. Għalhekk dawn id-dikjarazzjonijiet kellhom jiġu rrifjutati.(35) F'dak li għandu x'jaqsam man-natura tal-materja prima użata fit-Tape grade, qed jiġi nnutat li l-proporzjon tal-karbonju fil-ħajt huwa baxx ħafna: minn 1 % sa 3 % skont il-prodotti tat-Tape grade eżaminati waqt l-investigazzjoni. L-investigazzjoni wriet ukoll li mhuwiex possibbli li jitkejjel il-proporzjon eżatt ta' karbonju ladarba l-ħajt ikun tħejja. Għalhekk, huwa diffiċli ħafna li jiġi żvelat il-kontenut ta' karbonju fit-tessut. Dan ġie kkonfermat ukoll mill-applikant fil-kummenti tiegħu li ġew ippreżentati wara l-iżvelar finali.(36) Dwar il-lewn tat-Tape grade, huwa speċifikat li, għal kuntrarju tal-allegazzjonijiet mill-applikant li t-Tape grade jista' jkun biss iswed, it-tessut lest tat-Tape grade jista' jkun jew iswed inkella jagħti fil-griż skont il-proporzjon ta' karbonju fil-ħajt. Qed jiġi enfasizzat li t-TFP miżbugħa lewn iswed jew lewn li jagħti fil-griż wara li jintiseġ jidher l-istess bħal Tape grade u li dawn it-tipi differenti ma jingħarfux minn xulxin meta tħares lejhom.(37) Fir-rigward tar-reżistenza għal-lewn tat-Tape grade, huwa rikonoxxut li t-tessut tat-Tape grade jirreżisti trattamenti li jtellfu l-lewn, iżda nstab ukoll matul l-investigazzjoni li t-TFP magħmula minn ħajt li ngħatalu lewn minn qabel jista' wkoll ikun reżistenti għal-lewn. Barra minn hekk, ma seta' jiġi identifikat l-ebda livell massimu fl-andament tal-investigazzjoni li jiddistingwi bejn tessuti meqjusa li jitilfu lewnhom u tessuti meqjusa li ma jitilfuhx, speċjalment fir-rigward ta' TFP magħmula minn ħjut miżbugħa minn qabel. Filfatt, qed jiġi nnutat li, skont in-noti tas-subtitolu għat-Taqsima XI tal-Parti tnejn fl-Anness I tar-Regolament tal-Kunsill (KE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali ta' Dwana, id-definizzjoni ta' 'tessuti minsuġa miżbugħa' tinkludi tessuti minsuġa li jikkonsistu minn ħajt ikkulurit ta' lewn uniformi wieħed. Skont l-istess dokument, id-definizzjoni ta' 'ħajt ikkulurit' jinkludi ħajt li jinżebagħ fil-massa minbarra abjad. Għalhekk ir-reżistenza għal-lewn ma tistax titqies bħala differenza ewlenija bejn it-Tape grade u tipi oħra ta' TFP.(38) Wara l-iżvelar finali, l-applikant ta rapport minn istitut tekniku speċjalizzat fil-prodotti tat-tessuti u tal-kimika, li għandu l-għan li jagħti prova li r-reżistenza għal-lewn tat-tape grade kienet karatteristika ġenwina tat-Tape grade. Dan ir-rapport kien ibbażat fuq l-hekk imsejjaħ metodu Baumgarte li jikkonsisti milli t-tessut jitgħaddas f'banju ta' solvent bħalma huwa chlorobenzol. It-tessuti tat-Tape grade iżommu l-lewn iswed tagħhom wara test bħal dan, filwaqt li TFP li jinżebagħ iswed fil-wiċċ jitlef lewnu filwaqt li l-banju jippreserva l-lewn.(39) F'dan ir-rigward, wara l-analiżi tar-rapporti differenti mogħtija mill-applikant fl-andament tal-investigazzjoni, qed jiġi nnutat li l-esperti jiddistingwu żewġ modi kif jinżebagħ TFP: jew billi jitgħaddas il-ħajt jew it-tessut f'banju tal-kulur (żebgħa fil-wiċċ) inkella billi jiddewweb il-kulur ġewwa l-polyester meta jsir il-ħajt (żebgħa fil-massa). Il-metodoloġija proposta fir-rapporti differenti tippermetti li jiġu distinti t-TFP miżbugħa iswed fil-massa minn TFP oħra miżbugħa suwed fil-wiċċ. Minkejja dan, dawn ir-rapporti ma wrewx li t-Tape grade huwa l-uniku tip possibbli ta' TFP miżbugħ iswed fil-massa. Għalhekk, ir-rapporti ma taw l-ebda mezz biex jiġi distint it-Tape grade minn TFP magħmula minn ħajt miżbugħ iswed fil-massa. Dawn ir-rapporti saħansitra kkonfermaw li t-TFP miżbugħa iswed fil-massa wkoll jirreżistu t-test ta' tneħħija tal-lewn b'solvent. Bħala konsegwenza, ir-reżistenza għas-solvent ma tistax titqies bħala karatteristika ġenwina tat-Tape grade meta mqabbel ma' TFP oħra, u din id-dikjarazzjoni kellha tiġi rrifjutata.(40) Fid-dawl ta' dawn il-fatti, ġie konkluż li, minkejja xi differenzi, ma hemm l-ebda karatteristika fiżika, teknika u/jew kimika li tippermetti li t-Tape grade jingħaraf minn tipi oħra ta' TFP.4.5.2. Il-proċess ta’ produzzjoni(41) L-investigazzjoni wriet li l-istess faċilitajiet ta' produzzjoni jistgħu jintużaw biex jipproduċu t-Tape grade u tipi oħra ta' TFP minħabba li jintużaw l-istess inwiel biex jinsġu t-tipi kollha ta' TFP u l-proċess ta' rfinitura jiġi ġeneralment sottokuntrattat għat-Tape grade kif ukoll għal tipi oħra ta' TFP. Il-produtturi kollha tat-Tape grade li saritilhom żjara matul l-investigazzjoni jipproduċu kemm Tape grade kif ukoll tipi oħra ta' TFP.(42) Madankollu, l-investigazzjoni wriet li jeżistu xi differenzi bejn l-irfinitura tat-Tape grade u dik ta' tipi oħra ta' TFP. Minħabba li t-Tape grade fl-aħħar mill-aħħar se jinkesa bil-kolla, huwa jiġi ċċattjat minn naħa qabel jinbiegħ ħalli l-kisja tal-kolla teħel biss fuq in-naħa li ma ġietx iċċattjata (il-proċess imsejjaħ 'calendering' - proċess għall-illixxar u l-illustrar). Barra dan, it-Tape grade ma għandux bżonn żebgħa jew stampar biex jieħu l-lewn iswed tiegħu għal kuntrarju ta' tipi oħra ta' TFP. Minkejja dan, teżisti varjetà kbira ta' rfinitura possibbli fost it-tipi l-oħra tat-TFP wkoll u dawk it-tipi kollha tqiesu minkejja kollox bħala prodott uniku fl-investigazzjoni oriġinali.(43) Wara l-iżvelar finali, l-applikant iddikjara li l-faċilitajiet komuni ta' produzzjoni ma joffrux bażi għal sejba li t-TFP minsuġa minn ħajt miżbugħ minn qabel għandu jitqies bħala prodott uniku.(44) F'dak li għandu x'jaqsam ma' din id-dikjarazzjoni, kif imsemmi fil-premessa (31), qed jitfakkar li l-bażi ewlenija biex jiġi ddeterminat jekk it-Tape grade u tipi oħra ta' TFP għandhomx jitqiesu bħala prodott uniku jew żewġ prodotti differenti huma fil-fatt il-karatteristiċi fiżiċi, tekniċi u/jew kimiki tal-prodott. Minkejja dan, kriterji oħra sussidjarji bħalma huwa l-proċess tal-produzzjoni u jew l-interkambjabilità bejn it-tipi varji tal-prodott jistgħu jiġu investigati. Qed jiġi nnutat ukoll li fir-rigward ta' din id-dikjarazzjoni li l-għan ta' din l-investigazzjoni mhijiex li tinvestiga jekk it-TFP minsuġa minn ħajt miżbugħ minn qabel humiex parti mill-prodott ikkonċernat, iżda b'mod aktar speċifiku jekk it-Tape grade jagħmilx parti mill-prodott ikkonċernat. Fuq din il-bażi, id-dikjarazzjoni tal-applikant kellha tiġi rrifjutata.(45) L-applikant iddikjara wkoll li hemm differenzi fil-proċess tal-produzzjoni minħabba li tintuża materja prima differenti u ma jinħtieġ l-ebda żebgħa jew stampar ulterjuri biex jiġi prodott it-Tape grade, meta mqabbel ma' tipi oħra ta' TFP.(46) Fir-rigward ta' din it-talba dwar id-differenza fil-materja prima, diġà ġie ammess fil-premessa (29) hawn fuq li l-materja prima użata għat-Tape grade hija daqsxejn differenti minn ħjut oħra miżbugħa minn qabel użati biex jinsġu t-TFP, minħabba li fiha proporzjon żgħir ta' karbonju. Minkejja dan, qed jitfakkar li l-partijiet kollha, inkluż l-applikant, qablu li huwa impossibbli li jitkejjel il-kontenut ta' karbonju fit-tessut finali, u għalhekk din il-materja prima kemxejn differenti ma tistax tiġi żvelata fil-prodott finali. Għalhekk din id-dikjarazzjoni kellha tiġi rrifjutata.(47) L-applikant iddikjara wkoll li n-nuqqas ta' żebgħa jew stampar intuża qabel biex jiġu esklużi dawk l-hekk imsejħa tessuti griżi mill-ambitu tal-miżuri, u għalhekk l-istess għandu japplika għat-Tape grade.(48) F'dak li għandu x'jaqsam ma' din id-dikjarazzjoni dwar in-nuqqas ta' kwalunkwe stadju taż-żebgħa jew tal-istampar fil-proċess tal-produzzjoni tat-Tape grade lest, qed jiġi nnutat li l-istess japplika għat-TFP magħmula minn ħjut miżbugħa minn qabel u t-TFP magħmula mill-ħjut miżbugħa minn qabel huma parti mill-prodott ikkonċernat. It-tessut griż kien fil-fatt meqjus prodott differenti mit-TFP iżda t-Tape grade ma jistax jitqies bħala tessut griż minħabba li jiġu applikati bosta attivitajiet ta' finitura wara l-insiġ, bħalma huma calendaring (spjegat fil-premessa (42) u stentering (attività ta' tisħin li għandha l-għan li tipprevjeni li t-tessut jinxtorob mid-daqs) kif ukoll deseizing (attività ta' ħasil biex jiġi eliminat l-aġent ta' tisħiħ li jitqiegħed fil-ħajt qabel jintiseġ). Għalhekk din id-dikjarazzjoni kellha tiġi rrifjutata.(49) Fid-dawl ta' dan ta' hawn fuq, qed jiġi konkluż li l-proċess ta' produzzjoni tat-Tape grade huwa simili ħafna għall-proċess tal-produzzjoni ta' tipi oħra ta' TFP.4.5.3. Id-differenzi fil-prezz(50) Skont l-informazzjoni verifikata li nġabret matul l-investigazzjoni, ma teżisti l-ebda differenza ċara fil-prezz bejn it-Tape grade u TFP li ngħatalu żebgħa sewda: l-ispiża ogħla tal-materja prima użata għat-Tape grade tidher li tagħmel tajjeb għaliha n-nuqqas ta' spiża għaż-żebgħa jew l-istampar. Għalhekk, għal kuntrarju tal-allegazzjoni tal-applikant fit-talba tiegħu għal reviżjoni, it-Tape grade ma jistax jitqies bħala prodott ta' valur miżjud għoli meta mqabbel ma' tipi oħra ta' TFP.4.5.4. L-użi finali u l-interkambjabilità(51) Huwa rikonoxxut li t-Tape grade fil-biċċa l-kbira jituża biex jipproduċi tejp li jwaħħal għal-iżolazzjoni tal-kejbils fl-industrija tal-karozzi. It-Tape grade huwa pjuttost komuni għal dan it-tip ta' użu, kif konfermat mill-katalgi tal-produtturi ewlenin tat-tejp li jwaħħal għal applikazzjonijiet ta' karozzi fil-Komunità. Tipi oħra ta' TFP jistgħu jintużaw biex jipproduċu tejp ikkulurit li jwaħħal għall-industrija tal-karozzi, iżda għal applikazzjoni differenti, jiġifieri biex jimmarka.(52) Minkejja dan, ġie osservat mill-inqas użu possibbli ieħor għat-Tape grade matul l-investigazzjoni: It-Tape grade jista' jkun miksi bil-fidda biex isiru purtelli tat-twieqi opaki għal djar mobbli u l-investigazzjoni stabbilixxiet li bħalissa qed isir il-bejgħ tat-Tape grade għal din ir-raġuni speċifika. Qed jitfakkar li t-TFP jistgħu jintużaw għal bosta tipi ta' applikazzjonijet apparti l-ilbies, inkluż tessut tal-purtieri għalll-oskurità, boroż, tapizzerija, għamara għall-uffiċċji, eċċ hekk kif turi l-informazzjoni pubblika disponibbli. Barra dan, parti interessata waħda ddikjarat li t-Tape grade jista' jintuża għal applikazzjonijiet ta' lbies, pereżempju biex issir l-inforra. Flimkien ma' dan, fid-dawl tal-kooperazzjoni baxxa mill-produtturi tat-Tape grade fir-RPĊ, ma jistax jiġi eskluż li jistgħu jeżistu użi possibbli oħra tat-Tape grade.(53) Għandu jiġi nnutat ukoll li l-karatteristiċi tekniċi tat-Tape grade jippermettulu li jintuża bħala tapizzerija tas-sedili, li jagħmluh interkambjabbli ma' tipi oħra ta' TFP użati għal applikazzjoni bħal din u soġġetti għal miżuri tal-antidumping.(54) Wara l-iżvelar finali, l-applikant iddikjara li l-karatteristiċi tat-Tape grade huma mfassla għal użu speċifiku fl-industrija tal-karozzi u li l-imballaġġ f'rombli industrijali mill-kbarnett ta' 3 500 metru jagħmluh purament prodott tekniku mhux adattat għall-użu fl-industrija tal-ilbies, fejn jistgħu jiġu ttrattati rombli twal sa 100 m biss. L-applikant iddikjara wkoll li t-tessuti miksija bil-fidda ma jaqgħux fl-ambitu tal-miżuri tal-antidumping imposti fuq TFP u għalhekk ma għandhomx jitqabblu mat-Tape grade fil-qafas ta' din ir-reviżjoni tal-ambitu tal-prodott.(55) F'dak li għandu x'jaqsam ma' din id-dikjarazzjoni, diġà ġie ammess fil-premessa (51) li l-użu ewlieni tat-Tape grade li ġie osservat matul l-investigazzjoni kien għall-iżolazzjoni tal-kejbils fl-industrija tal-karozzi. Minkejja dan, ġie osservat mill-inqas użu ieħor matul l-investigazzjoni, jiġifieri kisi bil-fidda tat-Tape grade biex isiru l-purtelli tat-twieqi għad-djar mobbli. Fil-fatt, kif iddikjara l-applikant, it-tessuti miksija bil-fidda ma jaqgħux fl-ambitu tal-miżuri tal-antidumping imposti fuq it-TFP bl-istess mod li t-tejp li jwaħħal jaqa' fl-ambitu ta' dawn il-miżuri minħabba li t-tnejn huma prodotti ta' użu finali tat-tape grade. It-tessut tat-Tape grade huwa fiż-żewġ każijiet il-materjal użat biex isiru l-purtelli tat-twieqi (wara li jinkesa bil-fidda) jew biex isir it-tejp li jwaħħal (wara li jinkesa bil-kolla) u għalhekk huwa konfermat li hemm mill-inqas użu wieħed ieħor possibbli tat-Tape grade minbarra l-iżolazzjoni tal-kejbils fl-industrija tal-karozzi. Fir-rigward trad-dikjarazzjoni dwar l-imballaġġ tat-Tape grade, qed jiġi nnutat li huwa possibbli wkoll li jsiru rombli iżgħar ta' Tape grade, jekk ikun hemm l-għan ta' użu finali ma jkunx l-industrija tal-karozzi. Għalhekk dawn id-dikjarazzjonijiet kellhom jiġu rrifjutati.(56) L-applikant ikkuntesta wkoll il-possibilità li t-Tape grade jintuża għall-iskop ta' inforra, u ssuġġerixxa li ssir konsultazzjoni ma' istitut indipendenti tat-tessuti f'dan ir-rigward. Huwa sfida bl-istess mod il-possibilità li t-Tape grade jintuża għat-tapizzerija tas-sedili minħabba t-tensjoni baxxa li jiflaħ għaliha u l-fatt li jżid l-għaraq tal-persuna li jpoġġi fuq sedil ta' dan it-tip.(57) Qed jiġi nnutat li minħabba li setgħu jinkisbu biss allegazzjonijiet kontradittorji mill-partijiet interessati dwar il-possibilità tal-użu tat-Tape grade għal skopijiet ta' inforra jew ta' tapizzerija, il-fatt li t-Tape grade jista' jintuża għal skopijiet ta' lbiesi ma ngħatalux biżżejjed provi. Minkejja dan, jibqa' li ġie osservat mill-inqas użu ieħor tat-Tape grade, jiġifieri purtelli tat-twieqi b'kisja tal-fidda. Qed jitfakkar li l-miżuri tal-antidumping imposti wara l-investigazzjoni oriġinali jkopru TFP maħsuba għat-tipi kollha ta' użu u mhux għal skopijiet ta' lbies biss. Għalhekk id-dikjarazzjoni kellha tiġi rrifjutata.(58) Fid-dawl ta' dawn il-fatti, qed jiġi konkluż li t-Tape grade u tipi oħra tat-TFP huma mill-inqas parzjalment intrerkambjabbli.4.5.5. Il-konklużjoni(59) Fid-dawl ta' dawn is-sejbiet, huwa meqjus li kwalunkwe differenza bejn it-Tape grade u t-tipi l-oħra tat-TFP mhumiex b'tali mod li jwasslu għall-konklużjoni li t-Tape grade huwa prodott differenti b'karatteristiċi fiżiċi, tekniċi u/jew kimiċi bażiċi distingwibbli. Għalhekk irid jiġi konkluż li t-Tape grade u tipi oħra ta' TFP jikkostitwixxu prodott uniku skont it-tifsira tar-Regolament bażiku.5. IL-KUMMENTI L-OĦRA(60) Ċerti partijiet iddikjaraw li l-valutazzjoni tal-ħsara u tal-interess Komunitarju ma sarux kif suppost fl-investigazzjoni oriġinali għat-Tape grade, minħabba li ma ġie żvelat l-ebda produttur Komunitarju tat-Tape grade dak iż-żmien u minħabba li l-industrija tal-karozzi ma ngħatatx l-opportunità biex tirreaġixxi għall-proposta ta' impożizzjoni tal-miżuri fuq it-Tape grade.(61) B'reazzjoni għal din id-dikjarazzjoni dwar l-ambitu tal-investigazzjoni oriġinali, qed jiġi nnutat li ma ntweriex li ma kien hemm l-ebda produttur Komunitarju tat-Tape grade fil-Komunità u li ma jistax jiġi eskluż li t-Tape grade kien investigat fl-investigazzjoni oriġinali mingħajr ma ġie identifikat bħala tali. Fi kwalunkwe każ, qed jiġi enfasizzat li l-miżuri jistgħu jiġu imposti fuq prodott ukoll jekk mhux is-subtipi kollha tal-prodott ma ġew investigati separatament.(62) F'dak li għandu x'jaqsam mal-investigazzjoni attwali, qed jitfakkar li l-iskop tal-investigazzjoni huwa li jiġi vverifikat jekk it-Tape grade għandux jitqies bħala prodott differenti minn tipi oħra ta' TFP u mhux li titwettaq valutazzjoni tal-ħsara kkawżata lill-industrija Komunitarja jew biex issir valutazzjoni tal-interess Komunitarju. Minkejja dan, għandu jiġi enfasizzat li l-investigazzjoni żvelat li jeżisti mill-inqas produttur Komunitarju wieħed tat-Tape grade li ilu jforni s-suq mill-2008 u li ilu involut fil-proċess ta' produzzjoni tat-Tape grade għal bosta snin. Kien hemm mill-inqas kumpanija waħda oħra involuta fil-produzzjoni tat-Tape grade mhux lest matul il-perjodu kkunsidrat fil-Komunità. Għandu jiġi nnutat ukoll li jekk fl-andament tal-investigazzjoni attwali l-industrija tal-karozzi (L-Assoċjazzjoni Ewropea tal-Manifatturi tal-Karozzi) ġiet ikkuntattjata u hi ddikjarat li ma kenitx parti interessata. Għalhekk din id-dikjarazzjoni kellha tiġi rrifjutata.6. IL-KONKLUŻJONIJIET DWAR L-AMBITU TAL-PRODOTT(63) Is-sejbiet ta' hawn fuq juru li, minkejja ċerti differenzi, it-Tape grade u tipi oħra ta' prodott li qegħdin taħt miżuri għandhom inkomuni l-istess karatteristiċi fiżiċi, tekniċi u kimiċi bażiċi. Barra minn hekk, ma setax jintwera li t-Tape grade kellu użu possibbli uniku u li t-Tape grade u tipi oħra ta' prodott li jinsabu taħt miżuri ma kinux interkambjabbli. Fuq din il-bażi, qed jiġi konkluż li t-Tape grade u tipi oħra ta' TFP għandhom jitqiesu bħala prodott uniku wieħed u li r-reviżjoni parzjali interim tal-miżuri tal-antidumping applikabbli għall-importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina għandha tintemm bla ma jiġu emendati l-miżuri tal-antidumping fis-seħħ.(64) Il-partijiet interessati kollha ġew informati bil-fatti u l-kunsiderazzjonijiet essenzjali li fuq il-bażi tagħhom intlaħqu l-konklużjonijiet ta' hawn fuq. Il-partijiet ingħataw perjodu li fih setgħu jagħmlu r-rappreżentazzjonijiet wara dan l-iżvelar.(65) Tqiesu l-kummenti orali u dawk bil-miktub li tressqu mill-partijiet, iżda dawn ma biddlux il-konklużjonijiet li ma jiġix emendat l-ambitu tal-miżuri fis-seħħ tal-antidumping fuq importazzjonijiet ta' TFP.ADOTTA DAN IR-REGOLAMENT:Artikolu 1Ir-reviżjoni parzjali interim tal-miżuri tal-antidumping applikabbli għall-importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina hija permezz ta' dan ta' hawnhekk mitmuma bla ma temenda l-miżuri tal-antidumping fis-seħħ.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU L 56, 6.3.1996, p. 1.[2] ĠU L 240, 16.09.2005, p. 1.[3] ĠU L 246, 21.09.2007, p. 1.[4] ĠU C 163, 26.6.2008, p. 38.[5] L-Anness I tar-Regolament tal-Kunsill (KEE) Nru 2658/87 tat-23 ta' Lulju 1987, ĠU L 256, 07.09.1987, p. 1.[6] ĠU C 160, 17.06.2004, p. 5.[7] ĠU L 69, 16.03.2005, p. 6


Avviż Legali Importanti

|

52005PC0599

Proposta għal regolament tal-Kunsill li jemenda r-Regolament (KE) Nru 1480/2003 li jimponi dazju ta’ kontrobilanċ definittiv u definittivament jiġbor id-dazju proviżorju impost fuq ċertu mikroċirkuwiti elettroniċi magħrufa bħala DRAMs (Dynamic Random Access Memories) li joriġinaw mir-Repubblika tal-Korea  /* KUMM/2005/0599 finali */

	[pic] | KUMMISSJONI TAL-KOMUNITAJIET EWROPEJ |Brussel 24.11.2005KUMM(2005) 599 finaliProposta għalREGOLAMENT TAL-KUNSILLli jemenda r-Regolament (KE) Nru 1480/2003 li jimponi dazju ta’ kontrobilanċ definittiv u definittivament jiġbor id-dazju proviżorju impost fuq ċertu mikroċirkuwiti elettroniċi magħrufa bħala DRAMs (Dynamic Random Access Memories) li joriġinaw mir-Repubblika tal-Korea(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Raġunijiet u objettivi tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra importazzjonijiet issussidjati mill-pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004 (‘ir-Regolament bażiku’) fil-proċedimenti li jirrigwardaw l-importazzjonijiet ta’ ċertu ċirkuwiti integrati magħrufa bħala Dynamic Random Access Memories (‘DRAMs’) li joriġinaw mir-Repubblika tal-Korea. |Il-Kuntest Ġenerali Din il-proposta hi magħmula fil-kuntest ta’ l-implimentazzjoni tar-Regolament bażiku u hi r-riżultat ta’ investigazzjoni li saret skond il-kundizzjonijiet ta’ proċedura u ta’ sustanza stabbiliti fir-Regolament bażiku. |Dispożizzjonijiet eżistenti fil-qasam tal-proposta M’hemm l-ebda dispożizzjonijiet eżistenti fil-qasam tal-proposta. |Konsistenza ma’ l-għanijiet u l-politiki l-oħra ta’ l-Unjoni Mhux applikabbli. |KONSULTAZZJONI MA’ PARTIJIET INTERESSATI U VALUTAZZJONI TA’ L-IMPATT |Konsultazzjoni ma’ partijiet interessati |Il-partijiet interessati kkonċernati mill-proċedimenti diġà kellhom il-possibbiltà li jiddefendu l-interessi tagħhom waqt l-investigazzjoni, skond id-dispożizzjonijiet tar-Regolament bażiku. |Ġbir u użu ta’ perizja |Ma kienx hemm bżonn ta’ perizja esterna. |Valutazzjoni ta’ l-impatt Din il-proposta hi r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt imma jinkludi lista eżawrjenti ta’ kundizzjonijiet li jridu jiġu vvalidati. |ELEMENTI LEGALI TAL-PROPOSTA |Sommarju ta’ l-azzjoni proposta Fit-22 ta’ Marzu ta’ l-2005, il-Kummissjoni tat bidu għal investigazzjoni f’dak li għandu x’jaqsam ma’ l-importazzjonijiet tad-DRAMs li joriġinaw mir-Repubblika tal-Korea. L-għan ta’ din l-investigazzjoni kien li teżamina sa liema punt jista’ jkun hemm bżonn li jiġu adottati dispożizzjonijiet speċjali skond l-Artikolu 24(3) tar-Regolament bażiku sabiex ikun żgurat li d-dazju ta’ kontrobilanċ ġie impost b’mod ġust fuq importazzjonijiet tal-prodott ikkonċernat. Wara eżaminazzjoni ta’ l-informazzjoni li ġiet sottomessa mill-partijiet varji, instab li (1) (1) d-deskrizzjoni tal-prodott ikkonċernat kellha tiġi kjarifikata biex ikun żgurat li d-dazju ta’ kontrobilanċ ikun impost fuq it-tipi kollha tal-prodott ikkonċernat, u li (2) kellha tiġi introdotta sistema biex tiżgura li tip wieħed ta’ prodott ikkonċernat huwa ddikjarat b’mod korrett u li l-awtoritajiet doganali jistgħu jagħmlu l-ispezzjonijiet kif suppost u jiġbru d-dazji relevanti. L-Istati Membri ġew ikkonsultati rigward din l-investigazzjoni. 19-il Stat Membru appoġġaw il-proposta u 2 Stati Membri opponewha. 4 Stati Membri astjenew. Qed ikun għalhekk propost li l-Kunsill jadotta l-proposta mehmuża għal Regolament li għandu jkun ippubblikat fil-Ġurnal Uffiċjali ta’ l-Unjoni Ewropea malajr kemm jista’ jkun. |Il-bażi legali Ir-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra importazzjonijiet issussidjati minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 461/2004 tat-8 ta’ Marzu 2004 |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin. |Il-forma ta’ l-azzjoni hi deskritta fir-Regolament bażiku msemmi hawn fuq u ma jħalli l-ebda skop għal deċiżjoni nazzjonali. |Indikazzjoni ta’ kif il-piż finanzjarju u amministrattiv li jaqa’’ fuq il-Komunità, gvernijiet nazzjonali, awtoritajiet reġjonali u lokali, operaturi ekonomiċi u ċittadini huwa mminimizzat u proporzjonali ma’ l-għan tal-proposta, mhux applikabbli. |L-għażla ta’ l-istrumenti |Strumenti proposti: regolament. |Mezzi oħra ma jkunux adegwati minħabba li r-Regolament bażiku ma jipprevedix għażliet alternattivi. |L-IMPLIKAZZJONI FUQ IL-BAġIT |Il-proposta m’għandha l-ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jemenda r-Regolament (KE) Nru 1480/2003 li jimponi dazju ta’ kontrobilanċ definittiv u definittivament jiġbor id-dazju proviżorju impost fuq ċertu mikroċirkuwiti elettroniċi magħrufa bħala DRAMs (Dynamic Random Access Memories) li joriġinaw mir-Repubblika tal-KoreaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra importazzjonijiet issussidjati minn pajjiżi li m’humiex membri tal-Komunità Ewropea[1] (ir-’Regolament bażiku’), u b’mod partikolari l-Artikolu 24(3) tiegħu,Wara li kkunsidra l-proposta sottomessa mill-Kummissjoni wara li kkonsultat il-Kumitat tal-Pariri,Billi:A. IL-PROċEDURA1. Il-miżuri eżistenti(1) Bir-Regolament (KE) Nru 1480/2003[2] (‘ir-Regolament oriġinali’), il-Kunsill impona dazju ta’ kontrobilanċ definittiv ta’ 34,8% (‘id-dazju ta’ kontrobilanċ’) fuq importazzjonijiet ta’ ċertu mikroċirkuwiti elettroniċi magħrufa bħala DRAMs ( Dynamic Random Access Memories ) li joriġinaw mir-Repubblika tal-Korea u mmanifatturati mill-kumpaniji kollha apparti Samsung Electronics Co., Ltd (‘Samsung’), li għaliha ġiet stabbilita rata ta’ dazju ta’ 0%.(2) Żewġ produtturi esportaturi bbażati fir-Repubblika tal-Korea kkooperaw fl-investigazzjoni li wassal għal impożizzjoni tal-miżuri eżistenti (‘l-investigazzjoni oriġinali’) Samsung and Hynix Semiconductor Inc., li għandha wkoll faċilità ta’ produzzjoni fl-Istati Uniti. L-industrija tal-Komunità fl-investigazzjoni oriġinali kienet tikkonsisti f’żewġ produtturi li kienu jagħmlu l-proporzjoni ewlenija tal-produzzjoni totali tal-Komunità ta’ DRAMs, Infineon Technologies AG, Munich, il-Ġermanja, u Micron Europe Ltd, Crowthorne, ir-Renju Unit.2. Raġunijiet għall-investigazzjoni kurrenti(3) Fil-kuntest tal-monitoraġġ tal-miżuri biex iħarsu l-kummerċ, il-Kummissjoni ġiet infurmata li d-dazju ta’ kontrobilanċ li kien hemm fuq l-importazzjoni tad-DRAMs li joriġinaw mir-Repubblika tal-Korea kien hemm il-possibbiltà li ma kienx qiegħed jiġi impost fuq ċertu DRAMs imsemmija.3. Il-ftuħ ta' l-investigazzjoni(4) Fit-22 ta’ Marzu 2005, b’notifika (‘in-notifika’) ippubblikata fil- Ġurnal Uffiċjali ta’ l-Unjoni Ewropea [3] , il-Kummissjoni ħabbret il-ftuħ ta’ investigazzjoni bil-għan li jkun iddeterminat sa liema punt jista’ jkun hemm il-bżonn li jkunu adottati dispożizzjonijiet speċjali skond l-Artikolu 24(3) tar-Regolament bażiku sabiex ikun żgurat li d-dazju ta’ kontrobilanċ ikun impost b’mod ġust fuq importazzjonijiet tad-DRAMs li joriġinaw fir-Repubblika tal-Korea.4. Is-Sottomissjonijiet(5) Il-Kummissjoni avżat uffiċjalment lill-awtoritajiet tal-pajjiż esportatur u lill-partijiet kollha magħrufa li kienu kkonċernati bil-ftuħ ta’ din l-investigazzjoni. Kopji tan-notifika u tad-dokumenti mhux kunfidenzjali li fuq il-bażi tagħhom ġiet ippubblikata n-notifika ntbagħtu liż-żewġ produtturi esportaturi fir-Repubblika tal-Korea, kif ukoll lill-importaturi, lill-utenti u liż-żewġ produtturi fil-Komunità, imsemmija fl-investigazzjoni oriġinali jew li l-Kummissjoni kienet taf bihom b’xi mod ieħor. Il-partijiet interessati ngħataw l-opportunità li jistqarru l-veduti tagħhom bil-kitba u li jitolbu smigħ fil-limitu ta’ żmien iffissat fin-notifika.(6) Is-sottomissjonijiet waslu mingħand żewġ produtturi esportaturi mir-Repubblika tal-Korea u mingħand żewġ produtturi u utent mill-Komunità. Minħabba d-disponibbiltà ta’ l-informazzjoni u d- data kollha neċessarji meħtieġa, ma kienx meqjus neċessarju li jsiru żjarat ta’ verifika fil-postijiet tal-kumpaniji li għamlu s-sottomissjonijiet imsemmija.B. IL-PRODOTT IKKONċERNAT(7) Il-prodott ikkonċernat minn din l-investigazzjoni hu l-istess bħal dak kopert bl-investigazzjoni oriġinali, jiġifieri ċertu mikroċirkwiti elettroniċi magħrufa bħala Dynamic Random Access Memories (‘DRAMs’) ta’ kull tip, densità u varjazzjonijiet, kemm immuntati, ipproċessati bħala wafer jew ċipep ( dies ) manifatturati permezz ta’ varjazzjonijiet tal-proċess teknoloġiku ta’ Semikondutturi-Ossidi tal-Metall (‘MOS’), inkluż tipi ta’ MOS kumplimentari (CMOS), ta’ kull densità (inkluż densitajiet tal-futur), irrispettivament mill-veloċità ta’ l-aċċess, konfigurazzjoni, ippakkjar jew frejm eċċ., li joriġinaw mir-Repubblika tal-Korea. Il-prodott ikkonċernat jinkludi wkoll DRAMs ippreżentati f’moduli tal-memorja ( non-customized ) jew bords tal-memorja ( non-customized ), jew f’xi forma oħra ’aggregata, sakemm l-iskop ewlieni hu dak li jipprovdi memorja.(8) Il-prodott ikkonċernat bħalissa huwa kklassifikat fi ħdan il-kodiċi NM 8542 21 11, 8542 21 13, 8542 21 15, 8542 21 17, ex 8542 21 01, ex 8542 21 05, ex 8548 90 10, ex 8473 30 10 u ex 8473 50 10C. IR-RIżULTATI TA’ L-INVESTIGAZZJONI(9) Sabiex ikun iddeterminat sa liema punt jista’ jkun hemm bżonn li jiġu adottati dispożizzjonijiet speċjali sabiex ikun żgurat li d-dazju ta’ kontrobilanċ ġie impost b’mod ġust, l-investigazzjoni ffukat fuq l-elementi li ġejjin: (1) id-deskrizzjoni tal-prodott ikkonċernat u l-inserzjoni tiegħu fin-Nomenklatura Magħquda (NM)/nomenklatura TARIC, u (2) l-anomaliji li jirriżultaw mill-analiżi tal-flussi tal-kummerċ tal-prodott ikkonċernat, impurtat fil-Komunità.1. Id-deskrizzjoni tal-prodott ikkonċernat u t-traspożizzjoni fin-nomenklatura NM/TARIC(10) L-Artikolu 1(1) tar-Regolament oriġinali jistabbilixxi li l-prodott ikkonċernat soġġett għad-dazju ta’ kontrobilanċ hu ċertu mikroċirkwiti elettroniċi magħrufa bħala DRAMs ta’ kull tip li joriġinaw mir-Repubblika tal-Korea. Il-prodott ikkonċernat huwa tali irrispettivament mid-densità, mill-veloċità ta’ l-aċċess, konfigurazzjoni, ippakkjar jew frejm eċċ. B’żieda ma’ dan, il-proċess tal-manifattura huwa msemmi wkoll (varjazzjonijiet ta’ Semikondutturi-Ossidi tal-Metall – MOS – teknoloġija tal-proċess, inkluż tipi MOS kumplimentari – CMOS).(11) Minn banda, l-Artikolu 1(1) tar-Regolament oriġinali jidentifika l-kodiċijiet CN/TARIC li taħthom jiġi kklassifikat il-prodott ikkonċernat. It-tipi li ġejjin ta’ DRAMs huma koperti b’dawn il-kodiċijiet NM/TARIC: wafers , ċipep ( dies ), memorji (ċipep immuntati, jiġifieri bit-terminali tagħhom jew leads , kemm jekk imdaħħla fiċ-ċeramika, metall, plastika jew materjali oħra, minn issa ‘l quddiem imsejħa bħala ‘DRAMs immuntati’ u kummerċjalment magħrufa bħala komponenti tad-DRAM) u moduli tad-DRAM, bords tal-memorja u xi tip ta’ forma oħra aggregata (minn issa ‘l quddiem imsejħa ‘forom multi-kombinazzjonali ta’ DRAMs’).(12) F’dak li għandu x’jaqsam mad-DRAMs immuntati, dan it-tip ta’ DRAM jirriżulta minn dak hekk imsejjaħ “ back-end process ”jiġifieri ċipep li għaddew minn muntaġġ (konnessjoni taċ-ċellola tal-memorja fuq iċ-ċippa b’wajer mal-konnekters fuq barra tal-kapsola), ittestjar (biex jiċċekkjaw jekk iċ-ċipep fil-kapsola humiex qed jaħdmu) u proċess ta’ mmarkar.(13) Mill-banda l-oħra, it-tipi ta’ prodotti kkonċernati espliċitament imsemmija fl-Artikolu 1(1) tar-Regolament oriġinali huma wafers , ċipep ( dies ), DRAMs immuntati (jiġifieri moduli tad-DRAMs u forom multi-kombinazzjonali ta’ ‘DRAMs’) u DRAMs ippreżentati fil-moduli tal-memorja ( non-customised ) jew bords tal-memorja jew f’xi forma oħra aggregata (minn issa ‘l quddiem imsejħa ‘ċipep tad-DRAM u/jew DRAMs inkorporati f’forom multi-kombinazzjonali ta’ DRAMs’).(14) L-elementi t’hawn fuq juru li d-deskrizzjoni tal-prodott ikkonċernat u l-kodiċijiet NM/TARIC ma jikkonformawx b’mod sħiħ. Fuq naħa, DRAMs immuntati, għalkemm jaqa’ b’mod sħiħ fi ħdan id-definizzjoni tal-prodott ikkonċernat - li jinkludi t-tipi kollha ta’ DRAMs - u msemmija speċifikament fid-deskrizzjoni tal-kodiċijiet NMTARIC iindikati fl-Artikolu 1(1) tar-Regolament oriġinali, kienu msemmija fid-deskrizzjoni tal-prodott ikkonċernat bil-kelma ambigwa ‘immuntat’, li tirreferi wkoll għal forom multi-kombinazzjonali tad-DRAMs. Fuq in-naħa l-oħra, ċipep tad-DRAM u/jew DRAMs immuntati inkorporati f’forom multi-kombinazzjonali ta’ DRAMs, għalkemm imsemmija espliċitament fid-deskrizzjoni tal-prodott ikkonċernat, ma kienu msemmija speċifikament fid-deskrizzjoni ta’ ebda kodiċi NM/TARIC indikata fl-Artikolu 1(1) tar-Regolament oriġinali. Fil-fatt, dan ta’ l-aħħar jew ikopri DRAMs f’forom multi-kombinazzjonali jew iċ-ċipep u DRAMs immuntati importati bħala tali - u, bħala konsegwenza, id-dazju ta’ kontrobilanċ għadu ma ġiex impost s’issa fuq dan it-tip ta’ DRAMs.(15) Rigward id-DRAMs immuntati, dawn huma distinti kemm miċ-ċipep tad-DRAM kif ukoll mill-forom multi-kombinazzjonali tad-DRAMs. Konsegwentement, f’ġieħ iċ-ċarezza u ċ-ċertezza legali, jidher adatt li d-deskrizzjoni tal-prodott tagħmel referenza espliċita għal dan.(16) Rigward iċ-ċipep tad-DRAM u/jew l-immuntar tad-DRAMs inkorporati f’forom multi-kombinazzjonali ta’ DRAMs, il-fatt li dawn m’huma msemmija speċifikament bl-ebda wieħed mill-kodiċi NM/TARIC isir relevanti f’sitwazzjonijiet fejn il-forom multi-kombinazzjonali ta’ DRAMs m’humiex qed joriġinaw mir-Repubblika tal-Korea u għalhekk m’humiex soġġetti għad-dazju ta’ kontrobilanċ meta impurtati fil-Komunità, minkejja l-fatt li huma jinkorporaw ċipep tad-DRAM u/jew DRAMs immuntati li joriġinaw mill-Korea.(17) Fil-fatt, skond il-prattiċi kostanti fi ħdan l-Istati Membri ta’ l-UE li jużaw il-pożizzjoni ta’ negozjar tal-KE fil-Programm għall-Armonizzazzjoni tax-Xogħol tad-WTO bħala l-bażi għall-interpretazzjoni ta’ l-Artikolu 24 tal-Kodiċi Doganali tal-Komunità[4], ir-regoli ta’ oriġini mhux preferenzjali applikabbli fil-Komunità għal forom multi-kombinazzjonali ta’ DRAMs, li jaqgħu taħt il-Kodiċijiet NM ex 8473 30 10, ex 8473 50 10, u ex 8548 90 10, jistabbilixxu li l-pajjiż ta’ l-oriġini għandu jkun l-aħħar pajjiż tal-manifattura fejn iż-żieda fil-valur tinkiseb bħala riżultat tax-xogħol u l-ipproċessar, u jekk applikabbli, l-inkorporazzjoni ta’ partijiet li joriġinaw minn dak il-pajjiż, jirrappreżentaw għall-anqas 45% tal-prezz barra x-xogħol tal-forom multi-kombinazzjonali ta’ DRAMs. F’każ li din ir-regola ma tiġix sodisfatta, id-DRAMs huma kkunsidrati li joriġinaw fil-pajjiż li minnu joriġinaw il-parti l-kbira tal-materjali użati.(18) Id-dokumenti u l-partijiet ta’ l-evidenza li ġew sottomessi matul l-investigazzjoni ippermettew li tinlaħaq konklużjoni li l-forom multi-kombinazzjonali tad-DRAMs ta’ oriġini mhux Koreana jistgħu jinkorporaw ċipep tad-DRAM u /jew DRAMs immuntati ta’ oriġini Koreana. Tliet tipi ta’ evidenza ippermettew li wieħed jasal għall-konklużjonijiet ta’ hawn fuq. L-ewwel nett, l-evidenza prima facie ġiet issottomessa u turi li wħud mill-forom multi-kombinazzjonali tad-DRAMs iddikjarati bħala li joriġinaw f’pajjiżi oħra apparti mir-Repubblika tal-Korea inkorporaw DRAMs immuntati li joriġinaw mir-Repubblika tal-Korea u mmanifatturati minn kumpaniji suġġetti għad-dazju ta’ kontrobilanċ. It-tieni, Informazzjoni li Torbot dwar l-Oriġini maħruġa fl-2003 ikkonċernat forom multi-kombinazzjonali ta’ DRAMs li jaqgħu fi ħdan kodiċi NM 8548 90 10 (Kodiċi TARIC 8548 90 1010), li parti minnhom kienu mmanifatturati fl-Istati Uniti u parti minnhom fil-Repubblika tal-Korea. Finalment, żewġ artikli mill-istampa ġew sottomessi, li fihom saret referenza għall-fatt li r-regoli ta’ l-oriġini mhux preferenzjali applikabbli fil-Komunità ppermettew lill-Kumpaniji tal-Korea li jesportaw lill-Komunità ċipep jew DRAMs immuntati mmanifatturati mill-kumpaniji Koreani suġġetti għad-dazju ta’ kontrobilanċ, billi jinkorporawhom fil-moduli tad-DRAM li kienu ddikjarati bħala li joriġinaw mir-Repubblika tal-Korea.(19) Fid-dawl ta’ dan t’hawn fuq, huwa kkunsidrat li dispożizzjonijiet speċjali huma meħtieġa sabiex ikun żgurat li d-dazju ta’ kontrobilanċ jiġi impost fuq ċipep ta’ DRAM jew DRAMs immuntati mmanifatturati minn kumpaniji suġġetti għad-dazju ta’ kontrobilanċ u inkorporati f’forom multi-kombinazzjonali ta’ DRAMs li joriġinaw f’pajjiżi oħra barra r-Repubblika tal-Korea.(20) Waħda mill-kumpaniji soġġetti għad-dazju ta’ kontrobilanċ argumentat li ladarba iċ-ċipep tad-DRAM jew DRAMs immuntati huma inkorporati f’forom multi-kombinazzjonali tad-DRAMs, ma jistgħux jibqgħu kkunsidrati prodott potenzjalment suġġett għad-dazju ta’ kontrobilanċ. F'dan ir-rigward, huwa kkunsidrat li ċ-ċipep tad-DRAM jew DRAMs immuntati, ladarba inkorporati f'forom multi-kombinazzjonali tad-DRAMs xorta jżommu l-propjetajiet u l-funzjonijiet tagħhom. Il-fatt li jkunu inkorporati f'forom multi-kombinazzjonali tad-DRAMs ma jibdilx il-karatteristiki fiżiċi u tekniċi tagħhom. Barra minn hekk, il-funzjoni mwettqa mill-forom multi-kombinazzjonali ta’ DRAMs, li hi li jipprovdu l-memorja, hi eżattament, minkejja li fuq skala akbar, l-istess bħal dik taċ-ċipep tad-DRAM jew DRAMs immuntati meta kkunsidrati individwalment. Għalhekk, ġie konkluż li l-inkorporazzjoni ta’ ċipep tad-DRAM jew DRAMs immuntati f’forom multi-kombinazzjonali tad-DRAMs ma tibdilx in-natura tagħhom u ma tistax tiġi kkunsidrata bħala raġuni li teskludihom mill-applikazzjoni tad-dazju ta’ kontrobilanċ. Għal dawn ir-raġunijiet, it-talba ġiet rifjutata.(21) L-istess parti u l-Gvern tar-Repubblika tal-Korea argumentaw illi ċ-ċipep tad-DRAMs u d-DRAMs immuntati ppreżentati f’forom multi-kombinazzjonali tad-DRAMs m’humiex imsemmija fl-Artikolu 1(1) tar-Regolament oriġinali minħabba li ma jkunux ġew koperti bl-investigazzjoni oriġinali. Kif diġà msemmi fil-premessa (13) hawn fuq, l-Artikolu 1(1) tar-Regolament oriġinali jispeċifika b’mod ċar li d-dazju ta’ kontrobilanċ hu impost ukoll fuq ċipep tad-DRAM u DRAMs immuntati ippreżentati f’forom multi-kombinazzjonali. Rigward l-istqarrija li d-DRAMs immuntati ippreżentati f’forom multi-kumbinazzjonali ta’ DRAMs ma kinux investigati fl-investigazzjoni oriġinali, ebda evidenza ma ġiet provduta li turi li dan hu l-każ. Għall-kuntrarju, minħabba n-natura tas-sussidji li ngħataw, il-bejgħ kollu tal-kumpaniji investigati ġie kkunsidrat biex jiġi assessjat il-livell tas-sussidju fl-investigazzjoni oriġinali. Għal dawn ir-raġunijiet, it-talba ġiet rifjutata.2. Anomaliji li jirriżultaw mill-analiżi tal-fluss tal-kummerċ(22) Fid-dawl tar-regoli ta’ l-oriġini mhux preferenzjali applikabbli fil-Komunità fuq id-DRAMs, il-fluss ta’ l-importazzjonijiet ġew analizzati f’relazzjoni ma’ żewġ kategoriji ewlenin tal-prodott ikkonċernat; fuq naħa wafers tad-DRAM, ċipep u DRAMs immuntati, li joriġinaw fil-pajjiż fejn l-operazzjoni tad-diffużjoni sseħħ[5] u, min-naħa l-oħra, forom multi-kombinazzjonali ta’ DRAMs, li joriġinaw fil-pajjiż li jissodisfa l-kriterji indikati fil-premessa (17). L-analiżi kopriet il-perjodu li beda f’Mejju 2003 sa Mejju 2005 u kien ibbażat fuq l-istatistiki tal-Comext fuq livell ta’ kodiċi TARIC.(23) Rigward l-ewwel kategorija tal-prodott ikkonċernat, ġie stabbilit fuq il-bażi ta’ l-informazzjoni sottomessa mill-industrija tal-Komunità li l-operazzjoni ta’ diffużjoni bħalissa qed isseħħ esklussivament fil-pajjiżi ta’ barra l-Komunità segwenti (mill-aktar sa l-anqas skond il-kapaċità tal-manifattura): ir-Repubblika tal-Korea, it-Tajwan, l-Istati Uniti, il-Ġappun, Singapor u r-Repubblika tal-Poplu taċ-Ċina. Jirriżulta għalhekk li importazzjonijiet iddikjarati bħala li joriġinaw f’pajjiżi oħra apparti dawn, qed jiġu ddikjarati b’mod ħażin. Dan il-fatt jidher li hu partikolarment evidenti għal importazzjonijiet iddikjarati bħala li joriġinaw fil-Malażja, Ħong Kong u, sa ċertu punt, ir-Repubblika tal-Poplu taċ-Ċina li għandha biss kapaċitajiet limitati ta’ diffikultà. B’żieda ma’ dawn il-pajjiżi ta’ l-aħħar, importazzjoni tad-DRAMs kienu rrappurtati wkoll fil-Comext minn pajjiżi oħra.(24) Minħabba l-fatt li r-regoli ta’ l-oriġini mhux preferenzjali applikabbli huma ċari biżżejjed u li kull indikazzjoni żbaljata ta’ l-oriġini fid-dikjarazzjoni doganali tista’ tiġi indirizzata lill-awtoritajiet doganali skond il-leġiżlazzjoni applikabbli, huwa kkunsidrat li l-aktar mod addatt biex tkun solvuta din il-problema hija li l-awtoritajiet doganali tal-pajjiżi jiġu infurmati regolarment dwar fejn qed isseħħ l-operazzjoni tad-diffużjoni sabiex ikunu jistgħu jsiru l-kontrolli xierqa.(25) Rigward it-tieni kategorija tal-prodott ikkonċernat, instab li dawn jirrappreżentaw il-parti l-kbira ta’ l-importazzjonijiet fil-Komunità (73%) ta’ kull tip ta’ DRAMs. B’mod partikolari, importazzjonijiet iddikjarati bħala li joriġinaw mill-Malażja jirrappreżentaw 78% tat-tipi kollha impurtati minn dan il-pajjiż, 95% minn Ħong Kong u 93% għar-Repubblika tal-Poplu taċ-Ċina.(26) Kif spjegat hawn fuq, ebda operazzjoni ta’ diffużjoni, jew waħda limitata, isseħħ fil-pajjiżi msemmija fil-premessa (25). Rigward dan, kienet ipprovduta evidenza li turi li l-ammont massimu tal-valur li jista’ jiżdied f’dawn il-pajjiżi kien x’aktarx insuffiċjenti biex jilħaq il-45% tal-valur meħtieġ bir-regoli ta’ l-oriġini eżistenti u aktar minn hekk aktar improbabbli li jikkostitwixxi l-porzjoni ewlenijs tal-proċess ġenerali tal-manifattura.(27) Fid-dawl ta’ dan t’hawn fuq, qed ikun ikkunsidrat li dispożizzjonijiet speċjali huma meħtieġa sabiex ikun żgurat li l-oriġini tal-forom multi-kombinazzjonali ta’ DRAMs tiġi ddikjarata kif suppost u li l-awtoritajiet doganali jkunu jistgħu jagħmlu l-ispezzjonijiet adatti.D. DISPOŻIZZJONIJIET SPEĊJALI PROPOSTI(28) Fid-dawl tas-sejbiet ta’ hawn fuq, ġie konkluż li dispożizzjonijiet speċjali huma meħtieġa għall-iskop ta’:2.  kjarifika tad-deskrizzjoni tal-prodott ikkonċernat;3.  garanzija li l-orġini tal-forom multi-kombinazzjonali ta’ DRAMs huwa ddikjarat kif suppost u l-awtoritajiet tad-dwana jistgħu jagħmlu l-ispezzjonijiet adatti;4.  garanzija li l-impożizzjoni tad-dazju ta’ kontrobilanċ fuq l-importazzjoni ta’ forom multi-kombinazzjonali ta’ DRAMs li joriġinaw f’pajjiżi għajr ir-Repubblika tal-Korea u li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea;5.  garanzija ta’ l-impożizzjoni tad-dazju ta’ kontrobilanċ fil-każ ta’ nuqqas ta’ informazzjoni jew nuqqas ta’ kooperazzjoni minn min jiddikjara.(29) Id-dispożizzjoni speċjali msemmija taħt punt a) tal-’premessa (28) għandha tikkonsisti f’deskrizzjoni aktar ċara tal-prodott ikkonċernat, li jissepara l-forom kollha ta’ DRAMs u jsemmi speċifikament DRAMs immuntati.(30) Id-dispożizzjonijiet speċjali msemmija taħt punti b) u c) tal-premessa (28) għandhom jieħdu l-forma ta’ numru ta’ referenza li għandu jkun indikat minn min jiddikjara, f’kaxxa 44 tad-Dokument Amministrattiv Uniku (‘SAD’) fil-mument tad-dikjarazzjoni doganali għar-rilaxx għall-moviment ħieles tad-DRAM impurtat. Numru simili għandu jikkorrispondi mad-deskrizzjoni tal-forma multi-kombinazzjonali tad-DRAM li jqies (1) il-forma tagħha, (2) l-oriġini tagħha (‘ir-Repubblika tal-Korea’ jew ‘pajjiżi oħra għajr ir-Repubblika tal-Korea’), (3) il-kumpanija Koreana (‘Samsung’ jew ‘il-kumpaniji l-oħra kollha għajr Samsung’), jekk applikabbli, involuti fil-proċess ta’ manifattura u (4) f’każ ta’ forom multi-kombinazzjonali ta’ DRAMs li joriġinaw minn pajjiżi oħra igħajrr-Repubblika tal-Korea jinkorporaw ċipep tad-DRAMs u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha għajr Samsung, il-valur rappreżentat miċ-ċipep tad-DRAM u/jew DRAM immuntat mill-valur totali tal-forom multi-kombinazzjonali tad-DRAM. Ir-referenzi tan-numri li ġejjin li jikkorrispondu mad-deskrizzjonijiet tal-prodott/oriġini t’hawn taħt għandhom japplikaw:Nru | Deskrizzjoni tal-prodott/l-oriġini | Numru tar-referenza |1 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAMs u/jew DRAMs immuntati li joriġinaw minn pajjiżi oħra għajrir-Repubblika tal-Korea jew li joriġinaw mir-Repubblika tal-Korea u mmanifatturati minn Samsung | D010 |2 | Forom multi-kombinazzjonali tad-DRAMs li joriġinaw f’pajjiżi oħra għajrir-Repubblika tal-Korea, li jinkorporaw ċipep tad-DRAMs u/jew DRAMs immuntati li joriġinaw mir-Repubblika tal-Korea u manifatturati mill-kumpaniji kollha l-oħra għajr Samsung u li jirrappreżentaw anqas minn 10% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D011 |3 | Forom multi-kombinazzjonali tad-DRAMs li joriġinaw f’pajjiżi oħra għajrir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 10% jew iżjed imma anqas minn 20% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D012 |4 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 20% jew iżjed imma anqas minn 30% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D013 |5 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 30% jew iżjed imma anqas minn 40% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D014 |6 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 40% jew iżjed imma anqas minn 50% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D015 |7 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAMs u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 50% jew aktar tal-prezz nett bla ħlas fil-fruntiera tal-komunità, tal-forom multi-kombinazzjonali tad-DRAM. | D016 |(31) Id-deskrizzjoni tal-prodott/oriġini li taqa’ taħt numru 1 m’għandhiex tkun akkompanjata b’aktar evidenza. Fil-fatt, l-indikazzjoni ta’ numru ta’ referenza, huwa kkunsidrat bħala biżżejjeds biex jiġbed l-attenzjoni ta’ min jagħmel id-dikjarazzjoni għall-bżonn li jiċċekkja sewwa l-oriġini u l-post tal-manifatturi involuti. Barra minn hekk, dokument ieħor iqiegħed piż mhux mistħoqq fuq min jiddikjara f’każ ta’ importazzjonijet ta’ DRAMs fil-manifattura li fiha ebda kumpanija suġġetta għad-dazju ta’ kontrobilanċ ma tkun intervjeniet.(32) Id-deskrizzjonijiet tal-prodott/l-oriġini li jaqgħu taħt in-numri 2 sa 7 għandhom, bil-kuntrarju, jkunu akkompanjati minn dikjarazzjoni maħruġa mill-aħħar manifattur tad-DRAM u sottomessa minn min jiddikjara flimkien ma’ l-SAD fil-mument tad-dikjarazzjoni doganali għar-rilaxx għall-moviment ħieles, f’konformità mat-test ipprovdut fl-Anness. Dikjarazzjoni simili għandha ssemmi, inter alia , il-valur tal-proċess tal-manifattura magħmul mill-kumpaniji soġġetti għad-dazju ta’ kontrobilanċ mill-valur totali tad-DRAMs importati.(33) Fir-rigward tar-rata tad-dazju ta’ kontrobilanċ applikabbli għall-forom multi-kombinazzjonali ta’ DRAMs li jaqgħu taħt in-numri 2 sa 7, dan għandu jkun ikkalkulat bi proporzjon mal-valur irrappreżentat miċ-ċippa DRAM inkorporata u/jew DRAM immuntat li joriġina mir-Repubblika tal-Korea mill-valur totali tal-forma multi-kombinazzjonali tad-DRAM. Bil-għan li tkun issimplifikata l-proċedura tad-dwana u l-applikazzjoni tar-rati tad-dazju addatt li jikkorrispondu ma’ dak il-valur, is-sitt livelli li ġejjin ta’ rati tad-dazju għandhom ikunu stabbiliti, u kull wieħed għandu jikkorrispondi man-numri li ġejjin tad-deskrizzjonijiet tal-prodott/l-oriġini:-  Nru 2: għandha tapplika rata tad-dazju ta’ 0%;-  Nru 3: għandha tapplika rata tad-dazju ta’ 3.4%;-  Nru 4: għandha tapplika rata tad-dazju ta’ 6.9%;-  Nru 5: għandha tapplika rata tad-dazju ta’ 10.4%;-  Nru 6: għandha tapplika rata tad-dazju ta’ 13.9%;-  Nru 7: għandha tapplika rata tad-dazju ta’ 17.4%.(34) Kull livell ta’ rata tad-dazju stabbilit fil-premessa (33) jikkorrispondi mal-persentaġġ l-aktar baxx (previst għall-firxa relevanti tal-forom multi-kombinazzjonali tad-DRAMs) applikat għad-dazju ta’ kontrobilanċ (pereżempju, 10% ta’ 34.8% għall-forom multi-kombinazzjonali ta’ DRAMs li jaqgħu taħt Nru 3, jiġifieri 3.45), biex ikun żgurat li tkun qed issir applikazzjoni bilanċjata tad-dispożizzjoni u jkun evitat piż sproporzjonat għall-operaturi ekonomiċi li jimpurtaw u jesportaw il-prodott ikkonċernat fil-Komunità.(35) Finalment, rigward id-dispożizzjoni speċjali msemmija taħt il-punt d) tal-premessa (250, huwa kkunsidrat li n-nuqqas ta’ indikazzjoni tan-numru ta’ referenza fil-kaxxa 44 ta’ l-SAD, kif previst fil-premessa (27), u n-nuqqas ta’ dikjarazzjoni, fil-każijiet imsemmija fil-premessa (29), għandha twassal għall-applikazzjoni tar-rata ta’ dazju ta’ kontrobilanċ ta’ 34.8% minħabba li jkun meqjus - sakemm ma jinġibux provi kuntrarji – li l-forma multi-kombinazzjonali ta’ DRAM li toriġina mir-Repubblika tal-Korea ġiet immanifatturata minn kumpaniji soġġetti għad-dazju ta’ kontrobilanċ.(36) Barra minn hekk, fil-każijiet imsemmija fil-premessa 32, jekk xi uħud miċ-ċipep tad-DRAM u/jew DRAMs immuntati inkorporati f’forom multi-kumbinazzjonali tad-DRAMs ma jkunux immarkati b’mod ċar bid-dikjarazzjoni meħtieġa, għandu jiġi meqjusa - sakem ma jiġix pruvat il-kuntrarju - li ċipep tad-DRAM simili u/jew DRAMs immuntati qed joriġinaw mir-Repubblika tal-Korea u ġew manifatturati mill-kumpaniji soġġetti għad-dazju ta’ kontrobilanċ. Dan għandu jagħti bidu għall-applikazzjoni tar-rata ta’ dazju ta’ kontrobilanċ ta’ 34,8% f’dawk il-każijiet fejn, bħala konsegwenza ta’ dan t’hawn fuq, il-forom multi-kombinazzjonali tad-DRAMs joriġinaw mir-Repubblika tal-Korea. Fil-każijiet l-oħra kollha, id-dazju ta' kontrobilanċ applikabbli għandu jkun bir-rata prevista fil-premessa(33), li jikkorrispondi mal-firxa ta' valuri stabbiliti fil-premessa (30).(37) Rigward id-dispożizzjonijiet speċjali u ċ-ċirkostanzi msemmija fil-premessa (35) u (36) hawn fuq, instab li l-fornituri tad-DRAM għandhom obbligi kuntrattwali vis-à-vis l-klijenti tagħhom li jżommu ċertu speċifikazzjonijiet definiti mill-istandards ta’ l-industrija, inkluż referenza għall-isem tal-kumpaniji fejn id-diffużjoni u l-muntaġġ seħħu. Għalhekk, qed ikun ikkunsidrat li l-informazzjoni u l-evidenza li għandhom jingħataw mhux qed ipoġġu piż żejjed fuq min jiddikjara,ADOTTA DAN IR-REGOLAMENT:Artikolu 1Ir-Regolament tal-Kunsill (KE) Nru 1480/2003 hu emendat kif ġej:1. L-Artikolu 1(1) għandu jkun issostitwit b’li ġej:‘1. Dazju ta’ kontrobilanċ definittiv hu hawnhekk impost fuq ċertu ċirkuwiti elettroniċi integrati magħrufa bħala Dynamic Random Access Memories (DRAMs) manifatturati permezz ta’ varjazzjonijiet tal-proċess teknoloġiku ta’ Semikondutturi-Ossidi tal-Metall (CMOS), inkluż tipi ta’ MOS kumplimentari (CMOS), ta’ kull tip, densitajiet, varjazzjonijiet, veloċità ta’ l-aċċess, konfigurazzjoni, imbalaġġ jew frejm, eċċ., li joriġinaw mir-Repubblika tal-Korea.Id-DRAMs definiti fil-paragrafu preċedenti jieħdu l-forom li ġejjin:-  wafers tad-DRAM li jaqgħu taħt il-kodiċi NM ex 8542 21 01 (kodiċi TARIC 8542 21 01 10),-  ċipep tad-DRAM ( dies ) li jaqgħu taħt il-kodiċi NM ex 8542 21 01 (kodiċi TARIC 8542 21 01 10),-  DRAMs immuntati li jaqgħu taħt il-kodiċi NM 8542 21 11, 8542 21 13, 8542 21 15 u 8542 21 17,-  forom multi-kombinazzjonali ta’ DRAMs (moduli tal-memorja, bords tal-memorja jew forom aggregati) li jaqgħu taħt il-kodiċijiet NM ex 8473 30 10 (kodiċi TARIC 8473 30 10 10), ex 8473 50 10 (kodiċi TARIC 8473 50 10 10) u ex 8548 90 10 (kodiċi TARIC 8548 90 10 10),-  ċipep u/jew DRAMs immuntati inkorporati f’forom multi-kombinazzjonai ta’ DRAMs ipprovduti mill-forom multi-kombinazzjonali ta’ DRAM li joriġinaw f’pajjiżi oħra barra r-Repubblika tal-Korea, li jaqgħu taħt il-kodiċijiet NM ex 8473 30 10 (kodiċi TARIC 8473 30 10 10), ex 8473 50 10 (kodiċi TARIC 8473 50 10 10) u ex 8548 90 10 (kodiċi TARIC 8548 90 10 10).’2. L-Artikolu 1(2) għandu jkun issostitwit b’li ġej:‘2. Ir-rata tad-dazju definittiv ta’ protezzjoni applikabbli fuq il-prezz nett bla ħlas fil-fruntiera tal-Komunità, qabel id-dazju, għandu jkun kif ġej:Produtturi Koreani | Rata tad-Dazju (%) | Kodiċi TARIC addizzjonali |Samsung Electronics Co., Ltd (‘Samsung’) 24th Fl., Samsung Main Bldg 250, 2-Ga, Taepyeong-Ro Jung-Gu, Seoul | 0% | A437 |Hynix Semiconductor Inc. 891, Daechidong Kangnamgu, Seoul | 34,8% | A693 |Il-kumpaniji l-oħra kollha | 34,8% | A999’ |3. L-Artikolu 1(3) għandu jingħata n-numru 1(7).4. L-Artikolu ġdid 1(3) għandu jiddaħħal kif ġej:‘3. Mal-preżentazzjoni lill-awtoritajiet tad-dwana ta’ l-Istat Membri tad-dikjarazzjoni doganali għar-rilaxx għall-moviment ħieles tal-forom multi-kombinazzjonali tad-DRAMs, min jiddikjara għandu jindika f’kaxxa 44 tad-Dokument Uniku Amministrattiv (‘SAD’) in-numru ta’ referenza li jikkorrispondi mad-deskrizzjonijiet tal-prodott/l-oriġini t’hawn taħt indikat fit-tabella li ġejja. Ir-rata tad-dazju definittiv ta’ protezzjoni applikabbli fuq il-prezz bla ħlas fil-fruntiera tal-Komunità, qabel id-dazju, għandu jkun kif ġej:Nru | Deskrizzjoni tal-prodott/l-oriġini | Numru tar-referenza | Rata tad-Dazju (%) |1 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAMs u/jew DRAMs immuntati li joriġinaw minn pajjiżi oħra għajr ir-Repubblika tal-Korea jew li joriġinaw mir-Repubblika tal-Korea u mmanifatturati minn Samsung | D010 | 0% |2 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAMs u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw anqas minn 10% tal-prezz nett bla ħlas fil-fruntiera tal-komunità, tal-forom multi-kombinazzjonali tad-DRAM. | D011 | 0% |3 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 10% jew iżjed imma anqas minn 20% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D012 | 3,4% |4 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 20% jew iżjed imma anqas minn 30% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D013 | 6,9% |5 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 30% jew iżjed imma anqas minn 40% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D014 | 10,4% |6 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAM u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 40% jew iżjed imma anqas minn 50% tal-prezz nett bla ħlas fil-fruntiera tal-Komunità, tal-forom multi-kombinazzjonali tad-DRAM. | D015 | 13,9% |7 | Forom multi-kombinazzjonali tad-DRAMs li joriġinaw f’pajjiżi oħra għajr ir-Repubblika tal-Korea, li jinkorporaw ċipep tad-DRAMs u/jew DRAMs immuntati li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u li jirrappreżentaw 50% jew aktar tal-prezz nett bla ħlas fil-fruntiera tal-komunità, tal-forom multi-kombinazzjonali tad-DRAM. | D016 | 17,4%’ |5. L-Artikolu ġdid 1(4) għandu jiddaħħal kif ġej:‘4. B’referenza għall-paragrafu 3, l-indikazzjoni fil-kaxxa 44 ta’ l-SAD tan-numru ta’ referenza fil-każ tad-deskrizzjoni tal-prodott/l-oriġini li taqa’ taħt numru 1 għandha, bħala tali, tkun ikkunsidrata bħala evidenza suffiċjenti. Għall-bqija tad-deskrizzjoni tal-prodott/l-oriġini, min jiddikjara għandu jissottometti dikjarazzjoni maħruġa mill-aħħar manifattur li jiċċertifika l-oriġini, il-manifatturi u l-valur tal-komponenti kollha tal-forom multi-kombinazzjonali ta’ DRAM, skond il-kundizzjonijiet stabbiliti fl-Anness. Din id-dikjarazzjoni għandha tkun magħmula fuq karta bl-intestatura tal-kumpanija u validata b’timbru tal-kumpanija.’6. L-Artikolu ġdid 1(5) għandu jiddaħħal kif ġej:‘5. F’każ ta’ l-ebda indikazzjoni ta’ numru ta’ referenza fl-SAD, kif stipulat fil-paragrafu 3, jew jekk id-dikjarazzjoni doganali ma tkun akkompanjata minn ebda dikjarazzjoni fil-każijiet mitluba fil-paragrafu 4, il-forom multi-kombinazzjonali ta’ DRAM għandhom – sakemm ma tinġiebx prova kuntrarja – jiġu kkunsidrati bħala li joriġinaw mir-Repubblika tal-Korea u mmanifatturati mill-kumpaniji kollha l-oħra għajr Samsung u r-rata ta’ dazju ta’ kontrobilanċ ta’ 34,8% għandha tapplika.F’każijet fejn xi uħud miċ-ċipep tad-DRAM u/jew DRAMs immuntati inkorporati f’forom multi-kombinazzjonali tad-DRAMs ma jkunux immarkati b’mod ċar u l-manifatturi tagħhom ma jkunux indikati mid-dikjarazzjoni meħtieġa f’paragrafu 4, wieħed għandu jassumi – sakemm ma jiġix approvat il-kuntrarju - li ċipep simili tad-DRAM u jew DRAMs immuntati qed joriġinaw mir-Repubblika tal-Korea u ġew manifatturati mill-kumpaniji soġġetti għad-dazju ta’ kontrobilanċ. F’każijiet simili, ir-rata applikabbli ta’ kontrobilanċ għall-forom multi-kombinazzjonali ta' DRAMs għandha tiġi kkalkulata fuq il-bażi ta’ presentaġġ irrappreżentat mill-prezz nett - bla ħlas fil-fruntiera tal-Komunità, tal-forom multi-kombinazzjonali tad-DRAM kif stabbilit fit-tabella li hemm fil-paragrafu 3, numri 2 sa 7. Fil-każ madankollu li l-valur taċ-ċipep tad-DRAM u/jew DRAMs immuntati, immsemmija qabel, ikun tali li jiddetermina li l-forom multi-kombinazzjonali tad-DRAMs li fihom huma inkorporati jsir ta' oriġini Koreana, ir-rata tad-dazju ta' kontrobilanċ ta' 34.8% għandha tapplika għall-forom multi-kombinazzjonali tad-DRAMs.7. L-Artikolu ġdid 1(6) għandu jiddaħħal kif ġej:‘6. Għall-għan tal-verifiki tad- data mill-awtoritajiet tad-dwana ta’ l-Istati Membri, l-Artikolu 28(1), 28(3), 28(4) u 28(6) tar-Regolament tal-Kunsill (KE) Nru 2026/97 għandhom japplikaw mutatis mutandis .’Artikolu 2Dan ir-Regolament għandu jidħol fis-seħħ fil-15-il jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-PresidentANNESSDikjarazzjoni li takkumpanja d-Dokumenti Uniku Amministrattiv u tirreferi għall-importazzjonijiet tal-forom multi-kombinazzjonali tad-DRAMs.N.B. Din id-dikjarazzjoni għandha tinħareġ mill-aħħar manifattur tal-forom multi-kombinazzjonali tad-DRAM, magħmula fuq karta bl-intestatura tal-kumpanija u validata b’timbru tal-kumpanija.1. Numru ta’ referenza: [numru previst fl-Artikolu 1(4)]2. Isem tal-manifatturiera involuti fil-produzzjoni taċ-ċipep tad-DRAM u/jew DRAMs immuntati inkorporati f’forom multikombinazzjonali tad-DRAM: [ikteb l-isem sħiħ, l-indirizz u l-proċess tal-manifattura li twettqet]3. Numru u data ta’ l-invojs kummerċjali:4. Informazzjoni ġenerali:Forom multi-kombinazzjonali ta’ DRAMs | Il-Prezz taċ-ċiep tad-DRAM u/jew DRAMs immuntati manifatturati mill-kumpaniji kollha ħlief Samsung u inkorporati f’forom multi-kombinazzjonali tad-DRAMs |Kwantità | Prezz (Total nett - bla ħlas - fil-fruntiera tal-Komunità) | Oriġini | Prezz bħala % tat-total nett - bla ħlas - fil-fruntiera tal-Komunità tal-forom multi-kombinazzjonali tad-DRAMs | Kodiċi addizzjonali TARIC tal-manifattur Korean |[pic][pic][pic][1] ĠU L 288, 21.10.1997, p. 1. Regolament kif l-aħħar emendat bir-Regolament (KE) Nru 461/2004 (ĠU L 77, 13.03.2004, p. 12).[2] ĠU L 212, 22.8.2003, p. 1.[3] ĠU C 70, 22.3.2005, p. 2.[4] Ir-Regolament tal-Kunsill (KEE) Nru 2913/92 (ĠU L 302, 19.10.1992, p. 1.) kif l-aħħar amendat bir-Regolament (KE) Nru 648/2005 tal-Parlament Ewropew u tal-Kunsill (ĠU L 117, 4.5.2005, p. 13.[5] L-Anness 11 tar-Regolament tal-Kummissjoni (KEE) Nru. 2454/93 (ĠU L 253, 11.10.1993, p. 1).